Saveznici pokrenuli veliku ofenzivu protiv talibana - Index.hr\nSaveznici pokrenuli veliku ofenzivu protiv talibana\nVIŠE od 2000 vojnika NATO-ove koalicije u Afganistanu, zajedno s afganistanskim trupama, prije zore su počeli s akcijom iskorjenjivanja talibana iz provincije u južnom Afganistanu koju koriste kao bazu za proizvodnju opijuma.\nOperacija Silikon, koju vode Britanci s 1100 vojnika, zajedno s 600 američkih i oko 300 iz Estonije, Danske, Nizozemske i Kanade, te uz pomoć 1000 afganistanskih vojnika počeli su s akcijama u provinciji Helmland, u kojoj je vlast afganistanske vlade već dugo podijeljena s vlašću talibana.\n"Helmland je predugo pod polukontrolom talibana. Akcija dio dugoročnog plana za uspostavljanjem kontrole nad Helmlandom. Moramo to raditi korak po korak", rekao je pukovnik Stuart Carver, britanski zapovjednik na terenu nakon što su počeli napadi koji za cilj imaju dolinu Sangin, jedno od ključnih područja Helmlanda.\nIstodobno, u borbama američkih snaga i afganistanske vojske s talibanima u zadnja je tri dana ubijeno najmanje 136 pobunjenika u zapadnom Afganistanu, u provinciji Herat, rekli su saveznici u izjavi.\nJučer je u 14-satnim borbama u dolini Zerkoh u Heratu ubijeno 87 talibana, a saveznici su napali nakon što su dobili informacije o skrovištima i bazama pobunjenika.\nU petak i subotu je u kombiniranim zračnim i pješadijskim napadima ubijeno 49 talibana, a nastradao je i jedan američki vojnik. Zasad nema nezavisne potvrde broja ubijenih.\nTalibani su preko vikenda osvojili jedan okrug u provinciji koja graniči s Helmlandom, dajući saveznicima preventivno do znanja da se ne namjeravaju lako predati.


Podsticaji za nabavku mašina i opreme u biljnoj proizvodnji u 2022.\nProizvođači koji su izvršili nabavku mašina i opreme za biljnu primarnu proizvodnju u 2021. godini, odnosno od 1. januara do 28. februara ove godine, mogu podnositi zahteve za ostvarivanje prava na podsticaje u periodu do 28. februara 2022. prema objavljenom javnom pozivu.\nProizvođači koji su investirali u mašinu i opremu od najmanje 65 hiljada dinara, mogu aplicirati za povraćaj 50 odsto uloženih sredstava bez PDV-a. Pojedinačne stavke na računu moraju biti iznad 50 hiljada dinara. Isto važi i za pojedinačne račune, ukoliko se nabavljaju mašine i oprema od drugih dobavljača.\nOd ostalih opštih uslova važno je napomenuti da proizvođač ne koristi podsticaje po nekom drugom osnovu za iste mašine i opremu, na primer, kod lokalne samouprave, kao i da nema dospelih neizmirenih dugovanja prema Ministarstvu poljoprivrede za ranije ostvarene podsticaje, subvencije ili kredite.\nObaveze prema državi i lokalnoj samoupravu moraju biti izmirene do dana kada se podnosi zahtev za isplatu podsticaja, a razlog za odbijanje zahteva može biti i ukoliko dobavljač i proizvođač predstavljaju povezana lica, pre svega po rodbinskoj liniji. Da bi proizvođač mogao da konkuriše za podsticaje treba da u Registru poljoprivrednih gazdinstava ima upisano najviše pola hektara povrća, voća ili cveća u zaštićenom prostoru ukoliko želi da konkuriše za mašinu i opremu u namenjenih toj primarnoj proizvodnji. Za jagodičasto voće limit je 2 ha, a za svo ostalo voće, 5 ha.\nVinogradari moraju ispuniti uslov od najviše 2 ha pod vinovom lozom, na parcelama koje su upisane u Vinogradarski registar, povrtari do 3 ha na otvorenom, dok ratari koji se bave proizvodnjom žitarica, industrijskog ili krmnog bilja mogu imati najviše 50 ha pod ovim kulturama. Važno je napomenuti da proizvođači mogu pravo na podsticaje za nabavku novih mašina i opreme za navodnjavanje biljnih kultura ostvariti ako u registru imaju upisano i zemljište pod žitaricama, industrijskim i krmnim biljem i do 100 ha. Prema javnom pozivu, za ove namene opredeljeno je 400 miliona dinara. Poljoprivredni proizvođači prema ovom javnom pozivu mogu ostvariti naviše 800 hiljada dinara.\nPripremio: Saša Stamenković, diplomirani inženjer poljoprivrede za ekonomiku\nbiljna proizvodnja mašine nabavka podsticaji proizvođači


Vesti - DRUGI KRUG - Program jačanja kapaciteta i finansijska podrška za nove članice u okviru WB&T for EmploYouth projekta\nDRUGI KRUG - Program jačanja kapaciteta i finansijska podrška za nove članice u okviru WB&T for EmploYouth projekta\nOvo je zatvoren Poziv za podnošenje predloga projekata za učesnike Programa izgradnje kapaciteta u okviru projekta WB&T for EmploYouth. Organizacije koje su prošle prvi krug selekcije i koje su uspešno završile program jačanja kapaciteta mogu da se prijave na ovaj konkurs. Spisak organizacija možete pogledati: OVDE\nII - INFORMACIJE o MREŽI\nZajedničko za zemlje Zapadnog Balkana i Turske jeste da su kandidati za članstvo u EU, dok ih sa druge strane odlikuje nizak procenat uključivanja mladih u važne procese donošenja odluka u zajednici i činjenica da trenutne javne politike ne podstiču njihovo učešće. Upravo iz tih razloga 2016. godine osnovana je Mreža Omladinskog HUB-a Zapadnog Balkana i Turske kako bi se osiguralo veće učešće mladih u Albaniji, Severnoj Makedoniji, Crnoj Gori, Srbiji i Turskoj. Danas mreža okuplja 20 omladinskih organizacija angažovanih u praćenju politika i zagovaranju rešenja u oblasti političke, ekonomske i socijalne inkluzije mladih, sa posebnim fokusom na zapošljavanje mladih iz osetljivih grupa. Mreža Omladinski HUB je koordinisana od strane pet organizacija za mlade iz ovih zemalja: Fondacija Ana i Vlade Divac (Srbija), NVO Prima (Crna Gora), Savez Mladih - Kruševo (Severna Makedonija), Partners Albania - Centar za upravljanje promenama i razvojem (Albanija) i Fondacija zajednice volontera (Turska), dok je finansijski podržava Evropska komisija, kao deo svojih napora da konstantno unapređuje odnos javnih vlasti prema mladima.\nCilj projekta WB&T FOR EMPLOYOUTH je da doprinese jačanju regionalne saradnje, participativne demokratije i podrži procese približavanja Albanije, Crne Gore, Severne Makedonije, Srbije i Turske EU u oblasti zapošljavanja mladih, sa fokusom na:\nStvaranje rešenja zasnovanih na informacijama i praksi na lokalu a u cilju poboljšanja politike zapošljavanja mladih koji nisu u sistemu obrazovanja i koji nisu zaposleni (NEET);\nPovećati kapacitet organizacija civilnog društva da pilotiraju i promovišu inovativna rešenja za bolje zapošljavanje mladih iz NEET kategorije;\nPovećati angažman i uticaj organizacija civilnog društva u podizanju svesti javnosti o zapošljavanju mladih iz osetljivih grupa.\nImplementaciju projekta ekspertski su podržali po zemljama: Srbija - Ministartsvo omladine i sporta, Tim za socijalno uključivanje i smanjenje siromaštva Republike Srbije; Crna Gora - Ministartsvo sporta crne Gore - Direktorat za mlade, Privredna komora Crne Gore; Albanija - Nacionalna služba za zapošljavanje; Severna Makedonija - Agencija za mlade i sport, Opština Gazi Baba; Turska - Inicijativa za zapošljavanje žena i položaj žene na tržištu rada - KEIG.\nKontakt nacionalnih HUB organizacija - za dodatne informacije o programu:\nPartners Albania - Centar za upravljanje promenama i razvojem\nSavez mladih - Kruševo\nFondacija zajednice volontera (TOG)\nIII - DRUGI KRUG POZIVA ZA ODABRANE ORGANIZACIJE\nPozivamo organizacije koje su uspešno prošle kroz prvi krug selekcije i učestvovovale na programu jačanja kapaciteta da se prijave za finansijsku podršku.\nProgram izgradnje kapaciteta i finansijska podrška realizovaće se kroz dva glavna koraka:\n1. KORAK: Pisanje predloga projekata, selekcija i odabir projekata, potpisivanje ugovora\nPoziv za finansijsku i mentorsku podršku organizacijama biće ograničen i limitiran samo za odabrane organizacija (izabranih u 1. KORAKU). Najmanje 50 organizacija biće odabrano od strane selekcione komisije za finansijsku i mentorsku podršku njihovim projektima koji imaju za cilj osnaživanje mladih iz NEET kategorije i pilotiranje inovativnih rešenja za zapošljavanje i unapređivanje zapošljivosti mladih.\nFinansijska podrška - Tražena finansijska podrška u okviru ovog poziva za podnošenje projekata mora biti između sledećih minimalnih i maksimalnih iznosa:\n-LOT 1: Maksimalni iznos projekta do 5.000 evra - OCD sa godišnjim prometom manjim od 15.000 evra.\n-LOT 2 Maksimalni iznos projekta do 10.000 evra - OCD sa godišnjim prometom većim od 15.000 evra.\nProces selekcije projekata, potpisivanje ugovora i početak sprovođenja projekata planirani su od marta 2022. godine. Implementacija projekata treba da se završi u martu 2023. godine. U okviru ove finansijske podrške biće podržano najmanje 50 projekata, 10 projekata u svakoj zemlji (Albanija, Crna Gora, Severna Makedonija, Srbija i Turska). Maksimalno trajanje finansijske podrške je 12 meseci.\n2. KORAK: Realizacija lokalnih projekata i mentorska podrška\nTokom jednogodišnjih projekata, osim finansijske podrške, organizacijama će biti na raspolaganju mentorska podrška u vezi sa operativnim i finansijskim upravljanjem projektima, kao i u sprovođenju aktivnosti, posebno za dizajniranje i sprovođenje lokalnih promotivnih aktivnosti. Mentorska podrška obuhvatiće redovne mesečne sastanke sa predstavnicima nacionalnih hub organizacija u svakoj zemlji (Fondacija Ana i Vlade Divac za Srbiju) i godišnji sastanak Mreže na nacionalnom nivou.\nIzabrane organizacije, koje su uključene u program jačanja kapaciteta i finansijsku podršku, postaće nove članice Mreže Omladinski HUB Zapadnog Balkana i Turske i biće uključene u njene aktivnosti: učestvovanje u godišnjim konsultativnim debatama na kojima se formuliše zagovaračke aktivnosti mreže; učestvovanje u obukama za lokalne medije i svim događajima koji će se sprovoditi na lokalnom, načioanlnom i regionalnom nivou.\nIV - PROCEDURA APLICIRANJA\nPoziv je otvoren za organizacija koje su prošle prvi krug selekcije;\nZainteresovane organizacije se pozivaju da se prijave popunjavanjem prijavnih folmurala u skladu sa Vodičem za prijavu (prijavne folmurale i vodič preuzmite u nastavku vesti)\nRok za podnošenje prijava je 24. decembar 2021. godine\nPitanja mogu biti poslata e-poštom najkasnije do 17. decembra 2021. nacionalnim koordinatorima (Za Srbiju kontaktira se Fondacija Ana i Vlade Divac, bojana.jevtović@divac.com).\nAPLICIRAJ OVDE - PRIJAVNI FORMULAR\nSelekcija organizacija biće transparetna i zasnovan na informacijama navedenim u prijavnom obrascu.\nAnnex A_Aplikacioni formular LOT 2\ndoc dokument | 0.8MB\nAnnex A_Aplikacioni formular_LOT 1\ndoc dokument | 0.81MB\nAnnex C_Logička matrica\nYHWBT_Vodič za prijavu na konkurs


FOTO / Uhapšeni u akciji Market su "povratnici" i jedan "vikend lopov" - Klix.ba\nImaju "debele" dosjee Uhapšeni u akciji Market su "povratnici" i jedan "vikend lopov"\nImaju "debele" dosjee\n/Uhapšeni u akciji Market su "povratnici" i jedan "vikend lopov"\nUhapšeni u akciji Market su "povratnici" i jedan "vikend lopov"\nSvi uhapšeni u policijskoj akciji kodnog imena Market su odranije poznati policiji i imaju "debele" policijske dosjee, a jedan od njih je krivična djela izvršavao dok je koristio vikend dopust iz zeničkog zatvora, gdje je bio na izdražavanju kazne, saopšteno je na konferenciji za medije koja je danas održana u prostorijama Ministarstva unutrašnjih poslova Kantona Sarajevo.\nKonferencija za medije u MUP-u KS (Foto: Feđa Krvavac/Klix.ba)\nAkcija Market izvedena je na 16 lokacija u Kantonu Sarajevo i jednoj lokaciji u Zeničko-dobojskom kantonu. Prema riječima policijskih zvaničnika, akcija će biti nastavljena i u narednom periodu. Tokom pretresa pronađene su puške, pištolji, bombe, veća količina municije, garderoba koja je korištena prilikom pljački (kape, jakne, rukavice), telefoni, skupocjeni satovi, SIM kartice i drugi predmeti koje se dovodi u vezu s izvršenjem ovih djela. Uhapšene se tereti za organizovani kriminal, razbojništva i teške krađe.\nSvi uhapšeni su povratnici u činjenju krivičnih djela i imaju policijske dosjee. Jedan od uhapšenih je bio na izdržavanju zatvorske kazne u KPZ Zenica, odakle je izlazio tokom vikenda, što je koristio za učestvovanje u pljačkama i razbojništvima.\nDokazni materijal (Foto: Feđa Krvavac/Klix.ba)\nMinistar unutrašnjih poslova KS Nermin Pećanac pohvalio je današnju akciju Uprave policije i saradnju između Tužilaštva KS i MUP-a KS. Istakao je da su tokom istrage dobijeni podaci koji će koristiti za širenje akcije i na druge kriminalne grupe.\n"Ovo je jasna poruka da Sarajevo neće biti sigurna kuća za kriminalce i ovakvih akcija će biti još", rekao je Pećanac, koji je naglasio kako "imamo dobru policiju". Pećanac je ponovio da su uhapšeni od ranije poznati policiji, a našalio se rekavši kako je jedan od njih "vikend lopov".\nKomesar Uprave policije Vahid Ćosić je rekao kako akcija nije urađena ad hoc i da je duže vremena pripremana i planirana, a u njoj je učestvovalo 98 policajaca.


Barikade kod sela Zupče, 9. decembar 2011.\nNeformalan početak predizborne kampanje u Srbiji, preneo se i na kosovsku krizu, tek što je pitanju barikada počeo da se nazire kraj.\nNakon što je Srbija, u foto – finišu odluke Evropskog saveta o kandidaturi za članstvo u EU, odlučila da napravi zaokret u državnoj politici prema Kosovu i pozove Srbe sa severa da oslobode blokade, što je delom i učinjeno, na pojedinim putevima su se ubrzo, pojavili novi balvani.\nU međuzoni između Srbije i Kosova, kod prelaza Jarinje i Brnjak, postavili su ih lokalni predstavnici opozicionih partija - Srpske napredne stranke, Demokratske stranke Srbije i Nove Srbije. Razlog kažu, nije politika, već albanski carinici na prelazima.\nZa birače svi su isti\nŠef vladine kancelarije za odnose sa medijima, Milivoje Mihajlović, ne veruje međutim da je to tačno i kao razlog navodi „inaćenje državnoj politici Srbije“, koje bi, upozorava, moglo biti opasno.\nVojnik KFOR-a posmatra barikadu u selu Zupče, 9. decembar 2011.\n„Mislim da oni za cilj imaju da unesu neku novu konfuziju, ali to nije uspelo, pre svega jer se okupio relativno mali broj ljudi, odnosno pripadnika tih opozicionih stranaka. Mislim da takav potez, ni u kakvom slučaju ne može da donese političke poene, na protiv, mislim da su, obzirom na veoma mali broj okupljenih onih koji su to organizovali, izgubili u tim svojim lokalnim sredinama. Pre svega mislim da se radi o nekim lokalnim, stranačkim, razračunavanjima i kalkulacijama ili, oni misle da te barikade zapravo mogu da im posluže kao sredstvo u nekoj predizbornoj kampanji na lokalu... Mislim da je to potpuno pogrešna politika, podređivanje nacionalnih i interesa ljudi koji tamo žive, tim nekim lokalno - stranačkim interesima. To je pogubno po Srbe koji žive u tim sredinama“, kaže Mihajlović.\nStanković: Smišljena akcija za otežavanje evropskog puta\nNa potez lokalne opozicije, burno je reagovala i centrala vladajuće Demokratske\nMilivojević: Ovo su sada barikade koje postavljaju političke stranke, to su političke barikade koje ugrožavaju vitalne interese Srbije. To su barikade između mitomanske, pljačkom i ratovima dotučene Srbije i Srbije koja ima pravo na svoju budućnost.\nstranke u Beogradu. Funkcioner DS-a i član skupštinskog Odbora za Kosovo, Srđan Milivojević, kaže da su na Kosovu sada postavljene samo „političke barikade“.\n„Ovo su sada barikade koje postavljaju političke stranke, to su političke barikade koje ugrožavaju vitalne interese Srbije. To su barikade između mitomanske, pljačkom i ratovima dotučene Srbije i Srbije koja ima pravo na svoju budućnost. S druge strane, to su barikade koje se koriste za dnevno – političke potrebe dela srpskog stanovništva i mislim da su apsolutno kontraproduktivne, koje, da ponovim, ugrožavaju vitalne interese ove zemlje i ono što je najvažnije, služe samo za dnevno – političku potrebu i promociju“, rekao je Milivojević, a da je kriza na severu Kosova stavljena u kontekst dnevne politike, odnosno tekuće izborne kampanje u Srbiji, uveren je i politički analitičar Dejan Vuk Stanković.\nTo se, kaže, radi bez i malo vođenja računa o posledicama takvih postupaka.\n„Simbolika ponovnog postavljanja barikada i, uopšte samo ponovno postavljanje barikada, jasno govori da postoje oni koji bi da opstruiraju put Srbije ka EU i koji se još uvek zanose da takvim akcijama mogu da isposluju bilo kakav dobitak za status Srba na severu Kosova. To je jedna opasna igra, i to opasna sa stanovišta egzistencijalne ugroženosti ljudi koji se nalaze na barikadama s jedne strane, i opasna sa stanovišta stvaranja jende unutrašnje političke konfuzije u samoj Srbiji, gde se zapravo u središte političkih debata stavlja ta priča o barikadama, bez razmišljanja o širim implikacijama koje takav oblik političkog ponašanja može da proizvede – kako za status Srba na Kosovu, tako i za uopšte poziciju države Srbije u pregovorima sa Kosovom i, najzad, na poziciju Srbije u evropskim integracijama. Jednom rečju, radi se o jednoj smišljenoj akciji koja za cilj ima da i tako težak put Srbije ka EU, učini još težim“, ocenio je Dejan Vuk Stanković.\nPostavljanje novih blokada, prati i stalno podsticanje kosovskih Srba na protivljenje pozivima države da se sa barikada povuku, od strane pojedinih opozicionih lidera.\nTako je Zoran Krasić, funkcioner desničarske Srpske radikalne stranke, čiji su\nčlanovi na barikadama brojni, ponovo osudio predsednika Borisa Tadića zbog poziva Srbima da oslobode puteve.\n„Videli ste da je policija pod komandom Borisa Tadića i ministra policije Ivice Dačića, krenula na Srbe koji jednostavno nisu hteli da prihvate da se na Jarinju i Brnjaku, nađe trunka vlasti Hašima Tačija. Mi, srpski radikali, poručujemo da sve ono što su Boris Tadić i njegov potrčko Borislav Stefanović, usmeno ili pismeno dogovorili, potpisali ili ne potpisali, ne obavezuje SRS niti građane Srbije“, kaže Krasić, a takav stav, kao i potezi opozicije, poput postavljanje novih barikada, imaju još jedan cilj, smatra politički analitičar Dejan Vuk Stanković.\nTo je da se isprovocira zvanični Beograd na neku vrstu radikalne reakcije prema kosovskim Srbima, koja bi potom bila iskorišćena „kao sredstvo predizborne kampanje i kao neka vrsta krunskog dokaza da su ovde na vlasti zapravo ljudi koji nisu patriote i koji ne zaslužuju da vode narod i državu. Mislim da opozicione stranke tu nisu nevine i da to rade sa ciljem da prosto uknjiže neki politički dobitak, i to dobitak na teškoj poziciji u kojoj se, moram priznati, nenezasluženo, našla aktuelna vlast“, ocenio je Stanković.


Uključivanje novih mentora u realizaciju prakse “Praktična akademija 2020” projekta “Znanjem do posla” – www.kamenica.org.rs\nUključivanje novih mentora u realizaciju prakse “Praktična akademija 2020” projekta “Znanjem do posla”\nwww.kamenica.org.rs > VESTI > Uključivanje novih mentora u realizaciju prakse “Praktična akademija 2020” projekta “Znanjem do posla”\nWednesday September 9th, 2020 VESTIkam2015\nU okviru projekta “Praktična akademija 2020”, u subotu 05. septembra, održan je\njednodnevni program obuke 14 profesora, privrednika i studenata mentora.\nJednodnevni mentorski program sa 5 radionica, imao je za cilj da edukuje i pripremi nove mentore za specifične izazove koje donosi realizacija visokoškolske stručne prakse u mikro i malim preduzećima po modelu Praktična akademija.\nIskusni mentor iz tri prethodna ciklusa prakse, u svojstvu\npredavača predstavio je dosadašnja iskustva i modele za uključivanje profesora, privrednika i studenata mentora. Posebna pažnja posvećena je sistemu zajedničkog praćenja i vrednovanja praktičnih znanja studenata uz podršku Centra za razvoj karijere studenata i istraživača pri Univerzitetu u Nišu.\nProjekat “Praktična akademija 2020” se realizuje u okviru programa “Znanjem do posla”, koji podržavaju Vlade Švajcarske i Srbije.\nProjekat nastoji da doprinese rastu zapošljivosti mladih, jačanjem kapaciteta i institucionalnog položaja Centra za razvoj karijere studenata i istraživača /CzRK Univerziteta u Nišu za održivu realizaciju visokoškolske stručne prakse u sektoru malih i srednjih preduzeća po modelu Praktična akademija.\n← Praktična akademija 2020 – nove prilike za stručnu praksu u Nišu\tFinalne konsultacije na izradi Analize socijalnog zadrugarstva →


Do juče fudbal, od danas politika... - Sportske.net\nDo juče fudbal, od danas politika...\nKao što je i najavljeno, legendarni ukrajinski fudbaler zvanično se oprostio od fudbala, kaže da se upušta u političke vode.\nMilan bez nade, bodovi ostali na "Friuliju"!Legende vraćaju sjaj Milanu?Engleski mediji - Real odbio 100 miliona od Čelsija!Murinjo, koliko te jako gurnuo Venger?Azar ima magiju u nogama\nNakon dobrih partija na Evropskom prvenstvu na kojem se oprostio od reprezentacije i mnoštva nagađanja oko toga gde će nakon leta nastaviti karijeru, legendarni Andrij Ševčenko je, kao što je najavljeno, doneo odluku da okači kopačke o klin.\n“Ovoga puta sam siguran, gotovo je.”, rekao je Ševa.\nUkrajinac ističe da njegova budućnost leži u svetu politike.\n“Više neću biti u svetu fudbala, moja budućnost je vezana za politiku.”, otkrio je Ševčenko koji se iz fudbala povlači nakon 17 uspešnih godina.\nLegendarni Ukrajinac će najviše ostati upamćen po svom vremenu u Milanu gde je postigao 127 golova, osvojio Ligu Šampiona, Seriju A i italijanski Kup i u čijem dresu je 2004. godine osvojio Zlatnu Loptu.


Japanci pokušali da pošalju raketu u svemir, misija im propala posle 30-ak sekundi\nA. J. 16. juna 2020. 03:02\nBudućnost svemirske industrije donosi trku privatnih kompanija poput SpaceX-a čije će usluge NASA i druge kompanije koristiti prilikom letova u svemir, bilo da je reč o prevozu astronauta, satelita ili nekog drugog tereta.\nJedna od privatnih kompanija s velikim ambicijama je i japanski startup Interstellar Technologies koji je tokom vikenda testirao svoju petu raketu naziva Momo-F5.\nOd prethodna četiri lansiranja, samo je jedno bilo uspešno – prvi let trajao je 66 sekundi, dok je drugo lansiranje završilo padom i eksplozijom nakon samo četiri sekunde. Treći pokušaj napokon se pokazao uspenim pa je raketa uspela da dosegne željenih 100 km visine. Sledeće lansiranje ponovno je bilo neuspješno (raketa MOMO-4 uspela je da “uhvati” 13 km visine), a slično se dogodilo i tokom vikenda.\nPo japanskom vremenu, raketa je poletela u nedjelju u 5 i 15 ujutro iz grada Taikija – prvi utisci su bili pozitivni, ali posle nešto više od 30 sekundi primećeno je ispadanje delova motora. Nakon toga nadležnima iz Interstellar Technologiesa nije preostalo ništa drugo nego da prekinu let rakete koja je, nakon što je dosegla visinu od nešto više od 11 kilometara, počela nekontrolisano da se okreće te je završila u moru. Iako se sam trenutak pada ne vidi, mediji prenose da je pala oko 4 km od obale.\nPredsednik kompanija Inagava Takahiro nedeljno lansiranje nazvao je razočaravajućim – naglasio je da još nije jasno šta se dogodilo, ali ekipa iz Interstellar Technologiesa tokom sledećih dana istražiće uzroke problema.


NOVI REZULTATI ANALIZE PREČIŠĆENE VODE SA POSTROJENjA | ZR KLIK\nZrenjanin- Od kompanije „Sinertek“, investitora i izvršioca usluge prečišćavanja pitke vode za grad Zrenjanin, dobili smo nove informacije, odnosno nove rezultate analize prečišćene vode sa postrojenja.\nU pitanju su rezultati hemijske i mikrobiološke analize vode nakon testiranja samo prve dve faze procesa prečišćavanja vode u postrojenju (predtretmana i ultrafiltracije) koju je izvršio Zavod za javno zdravlje Zrenjanin, kao i rezultati hemijske analize dobijeni u laboratoriji JKP „Vodovod i kanalizacija“ Zrenjanin.\nDobijeni rezulati analize laboratorije Zavoda za javno zdravlje Zrenjanin, na uzorku vode od 13.07.2017. godine, potvrdili su prethodne rezultate dobijene u laboratoriji našeg preduzeća da je prisustvo arsena i gvožđa u vodi u dozvoljenim granicama. Nivo arsena iznosi 6 mikrograma po litri (gornja dozvoljena granica je 10), dok je prisustvo gvožđa, koje je iznosilo 0,1 mg/l, još više smanjeno i iznosi 0,05 mg/l (gornja dozvoljena granica je 0,3 mg/l).\nPored ovih rezultata utvrđeno je da je u dozvoljenim granicama i ph vrednost vode koja iznosi 7,7 ( od 6,8 do 8,5), kao i amonijak čije je učešće u vodi 0,09 mg/l ( dozvoljeno 1 mg/l).\nPrisustvo rezidualnog hlora i mangana je i dalje nešto iznad dozvoljenih vrednosti, ali je spušteno na nivo koji predviđa ova faza prečišćavanja vode.\nRezulati Zavoda pokazuju i da u vodi nema prisustva aerobnih mezofilnih bakterija, kao ni koliformnih bakterija.\nRezultati analize vode uzorkovane 18.07.2017. godine sa prečišćivača, posle pomenute dve faze prečišćavanja, a koji su dobijeni u laboratoriji našeg preduzeća, pokazuju da prisustvo arsena iznosi svega 2,4 mikrograma po litri i da je prisustvo mangana ispod dozvoljene gornje granice koja iznosi 0,05 mg/l.\nPrema rečima investitora sredinom prošle nedelje započeto je testiranje i jonoizmenjivača i već tokom nedelje mogu se očekivati rezultati analize vode nakon i ove, treće, faze prečišćavanja.\nNakon dobijenih rezultata započeće i poslednja finalna faza prečišćavanja vode – reverzna osmoza, čime će celokupno postrojenje biti u funkciji, pa ubrzo sledi i finalna analiza ovlašćene laboratorije.\nPuštanje vode sa prečišćivača u gradsku vodovodnu mrežu uslediće nakon što ovlašćena laboratorija potvrdi da voda sa prečišćivača ispunjava sve parametre koje propisuje pravilnik o kvalitetu vode Republike Srbije, a biće dozvoljena za piće kada zabranu ukloni ovlašćena inspekcija. Do tada će i dalje deo prečišćene vode kružiti unutar postrojenja za prečišćavanje, a deo biti ispuštan u gradsku kanalizacionu mrežu- rekao je Siniša Gajin, dipl.inž. rukovodilac Službe informisanja i poslovnih komunikacija JKP „Vodovod i kanalizacija“ Zrenjanin.


Ne, čaša crnog vina ne deluje kao sat vremena teretane - FakeNews Tragač\nKurir je objavio vest da čaša crnog vina utiče na organizam kao sat vremena treninga u teretani, pozivajući se na navodno „najnovije” istraživanje Džejsona Dajka sa Univerziteta u Alberti. Međutim, Tragač je otkrio da postoji više netačnih podataka u ovoj objavi.\nPrvenstveno, ovo istraživanje nije najnovije već je objavljeno u aprilu 2012. u Journal of Physiology, u kom piše da je ovaj eksperiment sproveden na pacovima, a ne na ljudima. I sam autor Džejson Dajk je više puta objašnjavao da su mediji pogrešno preneli rezultate njegovog istaživanja. On je rekao da konzumiranje prirodnog jedinjenja resveratrol koje se može pronaći u crnom vinu, orasima i nekim voćkama poboljšava učinak treninga. Nije govorio o crnom vinu kao alternativi, već kao prirodnom stimulansu koji može da pomogne fizički slabijim osobama da postignu bolje rezultate.\n– Ako pijete crno vino kako biste dobili resveratrol, morali biste popiti negde između 100 i 1000 boca na dan – rekao je Dajk još 2015. na zvaničnoj stranici Univerziteta u Alberti, kada je ova institucija prvenstveno reagovala na pogrešne interpretacije medija.\nPrilikom iznošenja zaključaka svog istraživanja Džejson Dajk je rekao da misli da „resveratrol može da pomogne ljudima koji žele da vežbaju, ali nemaju fizički kapacitet da to urade”.\nOvo nije prvi slučaj u proteklih godinu dana da se Dajkovo istraživanje pogrešno interpretira u srpskim medijima. Portali alo.rs i pink.rs pisali su o njemu još u februaru prošle godine, dok je Ženski kutak isto to objavio u novembru 2019, a Svet plus je u međuvremenu sa svoje stranice uklonio ovu vest.\nAlo Kurir Pink Ženski kutak


Neizvesno kada će tela srpskih državljana biti preneta u Srbiju - Studio B\nHronika 22. 02. 2016. 08:49:41\nGeneralni sekretar Minitarstva spoljnih poslova Veljko Odalović rekao da zbog libijskih „nejasnih procedura“, avion sa telima naših državljana juče nije poleteo put Srbije.\nOdalović, koji se nalazi u Tripoliju, rekao da da je predstavnicima tamošnjih vlasti preneo da Srbija očekuje detaljan izveštaj libijskih službi o svemu što se dogodilo pre dva dana, kao i o svim okolnostima otmice.\nOdalović je jutros za RTS rekao da se razgovara sa vlastima u Tripoliju da bi se obezbedio avion i dobila dozvola da poleti.\n„Aerodrom u Tripoliju je pod određenim ograničenjima i moraćemo da u toku prepodneva prevaziđemo taj problem i verujem da ćemo do 12 sati sve te proceduralne stvari završiti da bi u kasnim večernjim satima bili u Beogradu“, objasnio je Odalović.\nDa je neizvesno kada će posmrtni ostaci srpskih državljana stići u Srbiji, rekao je ranije danas i ministar spoljnih poslova Ivica Dačić.\nTražimo odgovornost za pogibiju diplomata\nVučić je izjavio i da Srbija traži odgovornost za pogibiju dvoje otetih službenika ambasade u Libiji, istakavši da sve tragične posledice i uzroci moraju biti ispitani.\nVučić je u Londonu o pogibiji srpskih državljana razgovarao sa zamenikom pomoćnika državnog sekretara SAD Hojtom Jiem, od koga je zatražio informacije do kojih su SAD do sada došle.\n„Razgovarali smo sa Hojtom o američkim bombama koje su usmrtile naše državljane, naše sugrađane i diplomate, ali šta god bih više o tome rekao, plašim se da bih samo neke ljude više povređivao i da bi ličilo na sticanje političkih poena, a to zaista ne podnosim“, rekao je Vučić za RTS.\nPremijer je naveo da već ima dovoljno ljudi koji ne zaslužuju da im neko, bilo ko, bilo šta odgovori, jer jedini način da dobiju poverenje građana to je da „budu nekrofili i da svoj politički život zasnivaju na nečijoj trageđi i nečijoj smrti“.\n„O tome neću da govorim. Tražim odgovornost, tražimo da vidimo šta se dogodilo i sve odgovore čini mi se dobijamo“, rekao je Vučić.\nVučić je kazao da su to stvari „koje se u životu jedne države i jednog naroda na svakodnevnom nivou dešavaju, ali sve tragične posledice, odnosno uzroci, i te kako moraju da budu ispitani“.


A. J. 17. jula 2019. 21:36\nBeživotno telo sedamnaestogodišnje Bjanke Devins, Jutjub zvezde, pronađeno je u nedelju u gradu Jutaki, u državi Njujork, a javnost je posebno potresla činjenica da je ubica fotografije sa mesta zločina objavio na društvenim mrežama.\nU saopštenju policije stoji da je mladu zvezdu, najverovatnije u napadu ljubomore, usmrtio Brendon Klark, star 21 godinu, koji je potom slike ubistva objavio na svom Instagram nalogu uz poruku „Žao mi je, Bjanka“.\nDa situacija bude još jezivija, fotografije sa ove društvene mreže nisu sklonjene ni nekoliko sati kasnije. Klarkov nalog je ukinut tek u ponedeljak poslepodne, prenosi Business Insider.\nUbica, Brendon Klark, optužen je za ubistvo drugog stepena.\nPolicija je objavila da su se Bjanka i Brendon upoznali dva meseca pre stravičnog zločina i to preko Instagrama. Takođe, policija sumnja da su se nakon izlaska posvađali i da je zbog toga ubica potegao nož na nesrećnu devojku\nNa fotografijama koje je Klark podelio na društvenim mrežama, moglo se primetiiti da je Bjanka bila izbodena u predelu vrata.


Ponedeljak, 23. decembar 2013.\nOdbor za prostorno planiranje, saobraćaj, infrastrukturu i telekomunikacije je, na sednici održanoj 23. decembra, razmotrio i usvojio izveštaje o radu Ministarstva prirodnih resursa, rudarstva i prostornog planiranja za period maj - juli 2013. i\nza period avgust - oktobar 2013. godine.\nPredstavljajući izveštaje, ministar prirodnih resursa, rudarstva i prostornog planiranja Milan Bačević najavio je potpisivanje ugovora sa Srbijagasom oko izrade prostornog plana južnog kraka Južnog toka.\nU nastavku sednice, Odbor je usvojio predlog Radne grupe Odbora za razmatranje predstavki i predloga građana za dalje postupanje sa predstavkama upućenim Odboru. Kako je naveo izvestilac Radne grupe Slobodan Jeremić, Odbor je u prethodnom periodu primio 19 predstavki koje su se uglavnom odnosile na Ministarstvo građevine i urbanizma.\nSednici je predsedavao Dejan Radenković, predsednik Odbora.\nPonedeljak, 23. decembar 2013. | 30. sednica Odbora za prostorno planiranje, saobraćaj, infrastrukturu i telekomunikacije 23.12.2013.\nSaziv 30. sednice Odbora za prostorno planiranje, saobraćaj, infrastrukturu i telekomunikacije\nZapisnik 30. sednice Odbora za prostorno planiranje, saobraćaj, infrastrukturu i telekomunikacije\nIzveštaj o radu Ministarstva prirodnih resursa, rudarstva i prostornog planiranja za period maj-juli 2013. godine\nČetvrtak, 23. januar 2014.\nInformacija o radu Ministarstva prirodnih resursa, rudarstva i prostornog planiranja za period avgust-oktobar 2013. godine


Ostavke tokom diskusije o napuštanju Prve lige – Radio Televizija Novi Pazar\nOstavke tokom diskusije o napuštanju Prve lige\nDecember 11, 2017 December 11, 2017 Miljan Minić 546 Views\nUpavni odbor Fudbalskog kluba Novi Pazar, na čelu s predsednikom Kemalom Mehmedovićem, podneo je ostavku tokom večerašnje diskusije o napuštanju takmičenja u Prvoj ligi Srbije.\n“Vidim da među nama ima ljubitelja fudbala, koji su sposobniji i bogatiji, pa mogu da preuzmu obaveze oko finansiranja. Uprava je imala dosta poteškoća, a često smo prozivani i blećeni. Da ne bude da smo mi ugasili klub, dajemo mogućnost svim ljudima koji žele da preuzmu ovaj kolektiv, a grad stoji iza svih dosadašnjih obaveza”, rekao je Mehmedović.\nRukovodstvo Pazara donelo je pre dve sedmice odluku o napuštenju prvoligaškog takmičenja, nezadovoljno suđenjem na utakmici protiv Budućnosti u Dobanovcima (1:1) i ponašanjem domaćih navijača, koji su klicali osuđenom ratnom zločincu Ratku Mladiću. Novopazarci su naveli da je prvenstvo neregularno i da ne žele dalje da ulažu novac.\nGradonačelnik Novog Pazara Nihat Biševac istakao je je to grad koji najviše ulaže u sportsku infrastrukturu i fudbal, ali da su zakonom o sportu davanja ograničena, te da je 16,5 miliona dinara maksimum koji grad može da izdvoji za fudbalski klub.\n“Drugi fudbalski klubovi iz opštinskih budžeta dobijaju mnogo manje od Novog Pazara. Podržavamo odluku dosadašnjeg predsednika i ostavljamo rok od 15 dana za sve koji su zainteresovani da finansiraju klub. Grad će i u narednom periodu nastaviti da pomaže finansijski, da onome ko vidi interes ustupi i kompletnu infrastrukturu”, kazao je Biševac.\n“Znamo da je fudbal biznis, a ko ulaže očekuje i dobit. U slučaju da se niko ne javi i preuzme vođenje kluba, logično je da Novi Pazar napusti takmičenje”, dodao je on.\nSkupštini Fudbalskog kluba Novi Pazar prisustvovala su 52 delegata, koji su uzeli učešće u dvočasovnoj diskusiji.\n← Upravni odbor FKNP podneo ostavku\nU toku 45. skupština Stalne konferencije gradova i opština →


"Pažljivkova smotra", projekat Agencije za bezbednost saobraćaja Republike Srbije i lokalne samouprave. Učestvuju predškolci i đaci prvog i drugog razreda osnovnih škola - SDPlus\n28/02/2020 28/02/2020 sdplus.rs\nAgencija za bezbednost saobraćaja Republike Srbije u saradnji sa lokalnim Savetima za bezbednost saobraćaja u narednom periodu planirala je da realizuje projekat pod nazivom “Pažjivkova smotra”. Jedna od 50 lokalnih samouprava u kojoj će biti realizovan projekat je i grad Smederevo. U tom cilju održan je i zajednički sastanak sa direktorima osnovnih škola i predškolske ustanove Naša radost.\nPažljivkova smotra je smotra dece predškolskog uzrasta i učenika nrvog i drugog razreda, na temu bezbednosti saobraćaja. Osnovni cilj realizacije smotre je razvoj i unapređenje saobraćajnog obrazovanja i vaspitanja dece, a posebno unapređenje znanja i stavova o bezbednom učešću dece u saobraćaju.\nU projekat će biti uključeno svako dete, a u isto vreme i roditelji će biti podsticani, da provedu više vremena sa decom i pripreme ih za to takmičenje. na temu kako biti bezbedan u saobraćaju.\nPrema metodologiji realizacije „Pažljivkove smotre“, deca će se nadmetati u četiri faze i to u školskoj, opštinskoj, regionalnoj i republičkoj smotri.\nPodeljeni ugovori o dodeli pomoći u građevinskom materijalu porodicama interno raseljenih lica u Smederevu


Sličnost puča u Turskoj i 5. oktobra je spoljni uticaj\nBeta\t 22. jula 2016. 10:00\nMinistar spoljnih poslova Srbije Ivica Dačić izjavio je danas da kada govori o sličnostima o dogadjajima u Turskoj sa 5. oktobrom 2000. u Srbiji, to se odnosi na spoljne uticaje na te dogadjaje.\n“Nisam poredio taj dogadjaj ali strani uticaj jesam”, kazao je Dačić gostujući na Radio-televiziji Srbije (RTS).\nGovoreći o trenutnom stanju u Turskoj, ministar je kazao da je situacija sada malo mirnija ali da uvodjenje vanrednog stanja u toj zemlji uvodi rizike poput uvodjenja policijskog časa ili zabrane javnih okupljanja.\n“Mi smo pre nekoliko dana dali preporuku našim gradjanima da ne putuju u Tursku ako ne moraju, ali ako su rešili da putuju treba da primene neophodne mere opreza, da izbegavaju javna okupljanja, da uvek sa sobom nose pasoše a ako je potrebno, da se jave za pomoć našoj ambasadi i konzulatu”, rekao je Dačić.\nKomentarišući spoljnu politiku Turske prema regionu Zapadnog Balkana, Dačić je kazao da je Srbija imala velike primedbe što je Ankara “često favorizovala” Bošnjake u BiH i Albance na Kosovu i Metohiji.\n“Turska je pozivala islamske zemlje da priznaju nezavisnost Kosova i Metohije i zbog takve politike često je bila predmet spoljnih uticaja. Mi se nećemo mešati u unutrašnje stvari u Turskoj i pozivamo sve da Ankara odigra stabilizirajuću ulogu u regionu što nije uvek bio slučaj”, naveo je Dačić.


DJB: Policijsko uređivanje medija - Nova Borba\nDJB: Policijsko uređivanje medija\nKako kažu u DJB, ministar policije Nebojša Stefanović meša se u rad srpskih medija, što je za njih skandal.\nDraginja Lukin iz pokreta “Dosta je bilo” Saše Radulovića kaže u svom autorskom tekstu na njihovom portalu da je ministar unutrašnjih poslova Nebojša Stefanović ujedno i urednik srpskih medija, ili barem šef deska.\n- Ako neko počne karijeru kao Nebojša iz Beograda, nastavi je na funkciji ministra policije sazivanjem konferencije za novinare sa ljudima u fantomkama i do zuba naoružanim specijalcima, onda je očekivano da je završi kao glavni urednik svih medija. Ili, da baš ne preterujemo – kao šef deska srpskih medija. Jer šefovi deska određuju šta je vest i gde je treba plasirati- kaže se u tekstu na portalu DJB.\nU tekstu se dalje navodi da je Stefanović pokazao šta je njegovo glavno polje delovanja gostujući u jutarnjem dnevniku na javnom servisu.\n- Kao i svaki pravi šef deska, ministar je prvo protumačio da je noćno rušenje u Savamali pod fantomkama u stvari “rušenje tri nelegalna objekta”. Zatim je konstatovao da “To ne može da bude glavna vest”- navodi se u tekstu.\nKako kažu u DJB, samo mešanje ministra policije u određivanje toga šta je vest je skandal sam po sebi, a navode i da ga urednici medija slušaju.\n- Urednici medija imaju šefa deska u policiji samo u nedemokratskim društvima. Mi smo upravo takvo društvo i sve drugo je samo privid koji će se potpuno raspršiti nakon što je ministar policije skinuo fantomku sa šefa deska pa se ukazalo lice Nebojše iz Beograda- dalje navodi Lukinova.\nU DJB navode da je razlog ćutnje medija o protestu građana protiv rušenja u Savamali održanom pre nekoliko dana, upravo Stefanović.\n- Ako baš i nisu sasvim ćutali, onda su papagajski ponavljali ono što su im premijer i njegov Nebojša iz Beograda rekli da kažu – da su “porušeni nelegalni objekti”, a da su protiv toga protestovali “pojedini građani”- kaže Lukinova.\nAutorka navodi i da Beograđani to neće progutati, ali da o tome jesu li svi objekti nelegalni tek treba da nas obaveste neszavisna istraga i Tužilaštvo. Ona se osvrnula i na izveštavanje medija sa protesta, na kom se, kako kaže, okupilo 5.000 ljudi.\n- Zanimljivo je da je, suprotno policijskom šefu deska, to primetio i Dnevnik 3 RTS-a, jer javni servis građana Srbije do tada bio u papagajskom horu. Mnogo je manje zanimljivo to što novinarku RTS Jelenu Obućinu koja nije mogla da prećuti dešavanje na ulici danas blate i razapinju Vučićevi tabloidi- dalje navode iz DJB.


LOKALNI PARLAMENT NASTAVLJA S RADOM\n23 februar 2021 11:57\nSkupština opštine nastaviće s radom a 3. redovna sjednica lokalnog parlamenta biće održana u četvrtak, 25. februara, potvrdili su to danas u programu Radija Novi Grad načelnik opštine Mirolsav Drljača i predsjednik SO Zoran Kukavica.\nDrljača je rekao da je drugi dopis iz Ministarstva uprave i lokalne samouprave konfuzan te da će danas u vezi sa ovim pitanjem iz lokalne samouprave biti upućen dopis u kabinet premijera Republike Srpske Radovana Viškovića.\nOn je naveo da je u prvom dopisu traženo da predsjednik SO organizuje sastanak sa odbornicima u cilju otklanjanja nezakonitosti koje su uočene a u drugom dopisu je navedeno da najstariji odbornik novog saziva koji je prekinuo konstitutivnu sjednicu u što kraćem roku zakaže nastavak.\nPredsjednik SO Zoran Kukavica smatra da opozicija pokušava da diskredituje vlast u čemu neće uspjeti.\nOn kaže da mišljenje resornog ministarstva nema pravnu obavezu te da su odluke usvojene na konstitutivnoj sjednici važeće.\nU nastavku sjednice, za predsjednika SO je izabran Zoran Kukavica /SP/ a za potpredsjednika Selim Ekić /SDA/.\nOsim toga, konstatovano je da je u nastavku, zbog činjenice da je sjednicom predsjedavao najmlađi odbornik, došlo do grubog kršenja člana 44 stava 4 i 5 Zakona o lokalnoj samoupravi.\nU drugom dopisu ministarstva stoji da je potrebno da najstariji odbornik novog saziva skupštine koji je prekinuo sjednicu, u što kraćem roku zakaže nastavak konstitutivne sjednice.


ЕВО ШТА ЋЕ СЕ ДЕСИТИ ако број држава које су признале Косово падне испод 100\nEVO ŠTA ĆE SE DESITI ako broj država koje su priznale Kosovo padne ispod 100\nMoguće je da u narednom periodu na Kosovu bude protesta jer sve tapka u mestu. Nema novih priznanja poslednjih godina, a sa druge strane, imamo provlačenja priznanja, što stvara opšti utisak da se ta „nezavisnost“ nekako manje vrednuje sada, nego 2009. godine.\nPrema rečima našeg sagovornika Darka Dimitrijevića, inače i člana tima za zajednice pri kabinetu tzv. predsednika Kosova, ističe da je albansko društvo sve više apatično, kao i da mnogo manje veruju u „nezavisno“ Kosovo nego što je to bilo pre nekoliko godina.\nAko ovome dodamo da je ministar spoljnih poslova Ivica Dačić izjavio da očekuje da će broj zemalja koje su priznale Kosovo sa 114 pasti na ispod 100 zemalja, onda nije teško zamisliti da će se ostvariti Dimitrijevieve prognoze da bi Kosovo moglo da se „zatalasa“.\n– Veoma je moguće da u narednom periodu imamo i proteste građana, jer sve tapka u mestu. Nema novih priznanja poslednjih godina, a sa druge strane imamo povlačenja priznanja, što stvara opšti utisak da se ta ’nezavisnost‘ nekako manje vrednuje sada, nego recimo 2009. godine – kaže sagovornik Sputnjika.\nPavle Jevremović, bivši ambasador Srbije u Ujedinjenim nacijama, dodaje da je pravno nebitno koliko je država priznalo Kosovo, jer bez odluke Saveta Bezbednosti ne može da postane član UN.\n– Bez kvalifikovane većine i SB nema ništa! Ovo malo jeste iznenađujuće sa povlačenjem priznanja, jer to nije uobičajena praksa, ali to politički smanjuje ugled i poziciju Kosova i protagonista njihove nezavisnosti – objašnjava Jevremović.\nPovlačenje priznanja, prema rečima Stefana Surlića sa Fakulteta političkih nauka, ima jaku simboličku poruku, jer ako broj priznanja Kosova padne ispod 100 država to bi značilo da više od polovine zemalja sveta ne priznaje nezavisnost Kosova.\n– Upravo ta aktivnost jača poziciju Srbije pred najavljeni sporazum sa Prištinom kao uslov za dalje evropske integracije. Naravno, dva su scenarija moguća. Povlačenje priznanja mogu da smanje pritisak na Srbiju, jer jača argument da pet članica EU nisu priznale Kosovo, kao i da raste broj zemalja u svetu koje ne priznaju Kosovo. Sa druge strane, pojačana diplomatska aktivnost Srbije može da proizvede veći pritisak na Srbiju, onih koji tradicionalno podržavaju Kosovo, da prekine sa ovakvom diplomatskom praksom. Tačnije, da ne poziva druge države da povuku priznanje Kosova – objašnjava Surlić.\nU svakom slučaju, zaključuje on, bez obzira na ishod, poruka koju ovakvom diplomatskom aktivnošću Srbija jasno šalje jeste da, bez obzira što je nezavisnost Kosova proglašena još 2008. godine, što znači da će iduće godine biti 10 godina od tog čina, rešavanja konačnog pitanja statusa Kosova ne može da bude rešeno bez pristanka i saglasnosti Srbije.\nRanije je ministar spoljnih poslova Srbije Ivica Dačić izjavio da je, nakon što je Gvineja Bisao povukla priznanje Kosova, spisak od 114 zemalja koje su priznale Kosovo „šarena laža“.\nonaj ko treba da bude ukljucen u pregovore je vec ukljucen. ako jedna strana ucesnik u pregovorima trazi dodatno direktno ucesce druge zemlje to isto mora biti dozvoljeno i drugoj strani pa je pravedno da srbija zatrazi podrsku u pregovorima npr. od rusije\nLjudi budi te pametni i okrenite se tekucim problemima i Srbiji: Mladi ljudi i pametni odlaze na zapad u velikom mahu,uvozni lobi ubi domacu proizvodnju a zo su dava najbitnija faktora u drzavi. Nezaboravite sto vam Baja kaze:”Kosovo jeste kolijavka Srpstva ali u njoj spava siptarsko dete!!!!!!!!!!!


Festival Hearts in Harmony | Autonomija\nFestival Hearts in Harmony\nUz decu iz Srbije, na festivalu koji se održava pod motom “Inkluzija u ritmu ljubavi” nastupiće i gosti iz Mađarske, Makedonije, Slovenije i Rusije\nVelikim Koncertom dobrodošlice pod sloganom “Muzika koja pomera granice” sinoć je u novosadskoj Sinagogi otvoren festival horova “Srca u harmoniji” (Hearts in Harmony), koji za cilj ima da u inkluzivnim horskim radionicama i koncertima spoji osobe sa invaliditetom i osobe bez invaliditeta.\nUz decu iz Srbije, na festivalu koji se održava pod motom “Inkluzija u ritmu ljubavi” nastupiće i gosti iz Mađarske, Makedonije, Slovenije i Rusije a manifestaciju je podržala asocijacija “Evropa kantat” (Europa Cantat), koja okuplja evropske omladinske horove.\n„Draga deco, ponosni smo na sve naše različitosti, na sve ono što čini našu pokrajinu a posebno na vas, na vaše znanje i umeće, na vaš entuzijam i na vašu ljubav za muziku, za umetnost”, rekao je na otvaranju pokrajinski sekretar za rad Miroslav Vasin.\nTokom pet dana festivala, pored inkluzivnih muzičkih radionica, biće održani i koncerti na kojima će u sva tri grada učestvovati inkluzivni horovi i orkestri muzičkih škola iz cele Srbije, koji među svojim đacima imaju i decu sa invaliditetom i sa smetnjama u razvoju.\nU okviru programa biće odžana i profesorska konferencija na temu “Asistivne tehnologije i druge inovacije za pomoć osobama sa invaliditetom”, na kojoj će učestvovati šest domaćih i šest stranih predavača.\nMeđu predavačima na profesorskoj konferenciji učestvovaće i violinista i kompozitor Kurt Kobl (Coble) iz Amerike, koji će predstaviti novi robotizovani bend žičanih instrumenata na kojima mogu da sviraju i deca sa smetnjama u razvoju i osobe sa invaliditetom.\nDirektor festivala Miodrag Blizanac rekao je ranije da festival ima za cilj da promoviše socijalnu ravnopravnost i jednakost i najavio učešće hora “Ison” koji radi u okviru škole “Milan Petrović” iz Novog Sada, i u kojem zajedno pevaju i deca sa invaliditetom i deca bez invaliditeta.\n“Ovih horom smo uspeli da dotaknemo srca i on za sedam godina broji 580 nastupa i tako na pravi način promoviše mogućnost izražavanja dece sa invaliditetom i ostale dece koja žele da pomognu marginalizovanim grupama”, rekao je Blizanac.\nFestival “Srca u harmoniji” organizuje udruženje “Vera, ljubav, nada” iz Novog Sada u saradnji sa evropskom horskom asocijacijom “Evropa kantat”.


U nedelju Dan žalosti u Beogradu - Društvo - Dnevni list Danas\nPočetna » Društvo » U nedelju Dan žalosti u Beogradu\nU nedelju Dan žalosti u Beogradu\nSkupština grada Beograda proglasila je za nedelju, 30. septembar, Dan žalosti na teritoriji grada Beograda, povodom smrti gradonačelnika Nenada Bogdanovića.\nGradonačelnik Beograda biće sahranjen u nedelju, u Aleji zaslužnih građana na Novom groblju u Beogradu u 13 sati. Komemoracija povodom Bogdanovićeve smrti održaće se istog dana u u zgradi Starog dvora u devet sati, a kovčeg sa posmrtnim ostacima gradonačelnika biće izložen u Crkvi svetog Marka od 10 sati.\nMilorad Perović, predsednik Skupštine grada Beograda, rekao je juče na komemorativnoj sednici u Starom dvoru da je Grad Beograd smrću Nenada Bogdanovića izgubio mnogo, a naročito njegova porodica, kojoj je u ime Skupštine grada izrazio iskreno saučešće.\n– Bogdanović je bio pedantan i energičan čovek i bojim se da je ta energija i predanost poslu možda uticala na njegov prerani odlazak. To je bio borac koji je izgubio samo jednu bitku, bitku sa životom – dodao je Perović.\nPredsednik skupštine v.d. gradonačelnika\nBeograd – Posle smrti gradonačelnika Beograda Nenada Bogdanovića prestaje dužnost i zamenice gradonačelnika Radmile Hrustanović, propisano je Zakonom o lokalnoj samoupravi.\nKada predsedniku opštine, odnosno gradonačelniku prestane mandat pre isteka vremena na koje je biran, njegovu funkciju vrši predsednik skupštine opštine, odnosno grada, dok novi predsednik odnosno gradonačelnik ne stupi na dužnost.\nMinutom ćutanja najbliži saradnici, stranačke kolege, prijatelji odali su počast Nenadu Bogdanoviću. Juče u 13 sati u zgradi Starog dvora otvorena je Knjiga žalosti, u koju će građani moći da se upisuju do utorka, svakog dana od devet do 20 časova.\nDS: Sećanje s ponosom\nBeograd – Demokratska stranka (DS) će uvek nositi u srcu Nenada Bogdanovića i sa ponosom ga se sećati, rekao je zamenik predsednika DS Dušan Petrović na komemorativnoj sednici povodom smrti gradonačelnika Beograda i potpredsednika DS.\nPetrović je rekao da je Bogdanović od ulaska u politiku početkom devedesetih godina do smrti uvodio red koji je toliko potreban Srbiji i koji je menjao Beograd iz dana u dan.\n– Nenad je uvodio red koji je sve nas doveo do toga da glavni grad Srbije u martu prošle godine bude proglašen gradom budućnosti jugoistočne Evrope – rekao je Petrović.\nGradski menadžer Bojan Stanojević rekao je da je formiran odbor za sahranu preminulog gradonačelnika Beograda u kojem se nalaze predsednik Srbije Boris Tadić, potpredsednik DS Dušan Petrović, direktor Fonda dr Zoran Đinđić Ružica Đinđić, predsednik Srpske akademije nauka i umetnosti (SANU) Nikola Hajdin i predsednik Narodne skupštine Republike Srbije Oliver Dulić.\nBogdanović upamćen kao stručan i energičan\nBeograd – Skupština Srbije sa žaljenjem je primila vest o preranoj smrti narodnog poslanika i gradonačelnika Beograda Nenada Bogdanovića. Nenad Bogdanović biće upamćen po stručnosti, energičnosti i približavanju Srbije demokratskim principima i evropskim standardima, navodi se u saopštenju Skupštine Srbije. Skupština će pamtiti Nenada Bogdanovića kao izuzetno energičnog i stručnog predsednika Odbora za finansije i vrsnog poznavaoca ekonomske oblasti, dodaje se u saopštenju. Povodom smrti Nenada Bogdanovića Skupština Srbije izražava duboko saučešće njegovoj porodici i Gradu Beogradu, piše u saopštenju.\nŽeljko Ožegović, predsednik opštine Novi Beograd na jučerašnjoj sednici rekao je da će Bogdanović ostati upamćen kao možda najbolji gradonačelnik Beograda, koji je prihvatio veliki teret i odgovornost da ruiniranom gradu vrati stari duh i sajaj, evropski izgled i veru u budućnost. On je podsetio da je Bogdanović najzaslužniji što je Beograd 2006. godine proglašen Gradom budućnosti Južne Evrope.\nU ime odborničke grupe Demokratske stranke Srbije, Andrija Mladenović uputio je saučešće porodici Bogdanović, Demokratskoj stranci, ali i svim Beograđanima.\n-Mi se ovde u Gradu nismo na pravi način oprostili sa Nenadom, on je radio do poslednjeg dana, onda je otišao na analize, na preglede mislili smo da će to biti nekoliko dana i da će se vratiti. Međutim, to je bila poslednja bitka, koju on nažalost, nije uspeo da dobije. Ostavio nam je veliki zadatak na koji način treba da radimo za naš grad i mislim da ćemo teško postići sve ono što je on zadao, izjavio je juče Mladenović.


Čepurin: Scenariji „kontrolisanog haosa“ opasni za Balkan - 30.08.2016, Sputnik Srbija\nAmbasador Rusije u Srbiji Aleksandar Čepurin poručio je danas da Rusija smatra ispravnim i podržava napore srpskog rukovodstva koji imaju za cilj da situacija u... 30.08.2016, Sputnik Srbija\npolitika, vesti, srbija, aleksandar čepurin, region\n15:58 30.08.2016 (Osveženo: 04:06 26.08.2021)\n© Tanjug / TANJA VALICAmbasador Rusije u Srbiji Aleksandar Čepurin govori na ceremoniji potpisivanja sporazuma o Izradi mozaika u Hramu Svetog Save\n„Uočavaju se određene sličnosti sa onim što se dešavalo tokom poslednjih godina u drugim delovima sveta — u Severnoj Africi, na Bliskom istoku i u Ukrajini, gde su preduzeti pokušaji ostvarivanja scenarija u duhu ’kontrolisanog haosa‘. Posledice su najužasnije. To je jako opasno i za Balkan“, ocenio je ruski ambasador.\n„U te metode svrstavamo poigravanje sa nacionalističkim ekstremizmom, pokušaje rehabilitacije ratnih zločinaca i nacista, koji su aktivno podržavali Hitlera i koji su počinili stravične zločine“, rekao je diplomata i podsetio da je pobeda nad fašizmom udarila temelj moderne Evrope i njenog prosperiteta.\n„Sada je pravo vreme da se pokaže da to nisu prazne reči, da se preduzmu konkretni koraci kako bi se savladala eskalacija nacionalističke retorike, koja izaziva opasno dizanje tenzija u regionu“, poručio je Čepurin.\nNa molbu da prokomentariše navode pojedinih medija da su ruske bezbednosne službe navodno došle do informacija da Hrvatska sprema „Oluju 2“ ruski ambasador je kratko odgovorio: „Ništa mi nije poznato o tome“.


07-05-2021 18:27 Srbija Društvo\nZaposleni oboleli od kovida 19 u Srbiji tokom bolovanja najčešće dobijaju naknadu plate od 65 odsto, što je minimum koji im garantuje Zakon o radu. Sto odsto zarade na bolovanju ne dobijaju ni svi zaposleni "pod državnom kapom", iako takva preporuka Vlade postoji još od aprila prošle godine, dok je broj onih koji na bolovanju imaju celu platu u privatnom sektoru - znatno manji. Štaviše, postoje i oni koji ipak dobijaju i manje od 65 odsto plate, iako je na prvi pogled - sve u skladu sa propisima.\nProtest radnika (ilustracija: Jutjub)\nZakon o radu garantuje svakom zaposlenom da u slučaju bolesti tokom bolovanja prima bar 65 odsto svoje zarade. Svaki poslodavac može svom radniku da isplati i više od ovog iznosa, što se predviđa internim aktima preduzeća, i taj trošak snosi – sam.\nNajnovija preporuka Vlade Srbije da se nekvacinisanima uskrati pravo da za vreme lečenja od kovida 19 dobiju 100 odsto zarade odnosi se uglavnom na javni sektor. Međutim, ni do sada u pojedinim javnim preduzećima, državnim institucijama, bolesni od kovida nisu dobijali celu platu tokom bolovanja. Retke su privatne firme koje su svojim radnicima na kovid bolovanju davale celu platu, a na žalost ima i onih čiji radnici su primali znatno manje od 65 odsto svoje zarade – to su oni prijavljeni na minimalac, koji ostatak do pune plate primaju od poslodavca „na ruke“.\n„U prvih 30 dana odsustva sa posla zbog bolesti naknadu plaća poslodavac, a od 31. dana preuzima Republički fond za zdravstveno osiguranje. Naknada je 65 odsto zarade, osim u slučajevima povrede na radu i profesionalne bolesti“, navodi za portal N1 Mario Reljanović sa Instituta za uporedno pravo.\nPoslodavac koji odluči da svom zaposlenom obolelom od kovida 19 isplati 100 odsto plate to čini o svom trošku.\n„Kolektivnim ugovorom, pravilnikom o radu ili ugovorima o radu može se utvrditi i naknada u većem iznosu od zakonskog minimuma. Ta razlika je uvek na teret poslodavca“, objašnjava Reljanović.\nNovi zaključak Vlade Srbije, usvojen 6. maja ove godine kao izmena prethodnog iz 2. aprila 2020, a kojim se nevakcinisanima protiv koronavirusa uskraćuje pravo isplate 100 odsto zarade ukoliko se razbole od kovida je i dalje – preporuka, a ne obaveza.\nNa pitanje da li to praktično znači da poslodavac koji to hoće – može i svom nevakcinisanom zaposlenom da plati 100 odsto bolovanja tokom lečenja od kovida, Mario Reljanović odgovara da zaključak ni do sada nije bio obavezan, ali se primenjivao uglavnom u javnom sektoru.\n„Ali, ukoliko poslodavac želi svojim zaposlenima za vreme bolovanja da isplati veću naknadu od zakonskog minimuma, to može da učini na isti način kao do sada. Čini mi se da je ovaj zaključak pre svega upućen javnom sektoru, odnosno zaposlenima kojima je poslodavac država, kao vrsta pritiska“.\nOdlazak na bolovanje najviše „košta“ radnike kojima poslodavac ne uplaćuje celu zaradu na račun. To su oni koji delimično rade u sivoj zoni – prijavljeni su na minimalac, porezi i doprinosi se plaćaju na taj isti minimalac, banka im za kreditnu sposobnost računa – opet minimalac, a kada odu na bolovanje, imaju pravo na 65 odsto od – minimalca.\nTako, na primer, minimalac je u aprilu ove godine iznosio tačno 32.371,68 dinara, a 65 odsto od toga je 21.041,59 dinara. Ipak, prema Zakonu o radu, iako naknada tokom bolovanja treba da iznosi 65 odsto plate – ona ne sme da bude manja od minimalne zarade. U svakom slučaju, ovi radnici odlaskom na bolovanje – zbog bilo koje bolesti – gube sve ono što im poslodavac isplaćuje mimo poreskog radara – kao razliku od minimalca do pune plate.\nMario Reljanović smatra da se ovakvoj praksi može stati na kraj.\n„To je pitanje koje nema veze sa konkretnim okolnostima – samo sada dodatno dolazi do izražaja. Nedostaju nam daleko rigoroznije kontrole i krivično procesuiranje onih poslodavaca koji deo zarade isplaćuju na ruke sa namerom da ne plate poreze i doprinose na tu razliku“, ukazuje naš sagovornik.\nNa kraju, na pitanje da li je Vlada ovim Zaključkom diskriminisala određene zaposlene – da li su to nevakcinisani ili globalno oni koji rade kod privatnika, Reljanović odgovara da je – pitanje komplikovano.\n„Moje mišljenje je da nije diskriminisala, jer zaključak Vlade nije obavezujući. Ako bi bio obavezujući, mogli bismo da pričamo o potencijalnoj diskriminaciji, odnosno o tome da li je ovde reč o nedozvoljenom razlikovanju uvođenjem nesrazmernih mera koje se ne mogu objektivno i razumno opravdati – ne kažem da je to slučaj, morali bi se razmotriti argumenti za i protiv, a tekst zaključka nisam još imao prilike da vidim. Ono što je međutim važnije jeste da država konstantno vodi represivnu, ili u ovoj slučaju pasivno-agresivnu, politiku prema građanima koji se ne ponašaju u skladu sa očekivanim standardima. Umesto toga bi, međutim, trebalo povesti računa o edukaciji građana i kampanjama koje bi objasnile čemu služe vakcine i vakcinacija, umesto da se nude novčani stimulansi i ‘preti’ onima koji odbijaju da se vakcinišu“, zaključuje Mario Reljanović.\nA zašto se zbog ove odluke Vlade poslodavcima ne isplati da zapošljavaju vakcinisane, čitajte OVDE.\nCRNA GORA ZOVE TURISTE: Besplatno lečenje od kovida, besplatan PCR...


APEL MUP KS: POKAŽIMO MAKSIMALNU OZBILJNOST | Hayat.ba\nAPEL MUP KS: POKAŽIMO MAKSIMALNU OZBILJNOST\nObzirom da je Federalni štab civilne zaštite donio Naredbu o zabrani kretanja osobama mlađim od 18 i starijim od 65 godina, ovom prilikom, uvažavajući činjenicu da su za provođenje iste zadužena kantonalna ministarstva unutarnjih poslova, apelujemo na građane Kantona Sarajevo da se strogo pridržavaju navedene naredbe.\nPosebno naglašavamo da će policijski službenici Uprave policije MUP-a KS vršiti obilazak terena (ulica, parkova, igrališta i drugih površina) s ciljem kontrole poštivanja naloženih mjera. U slučaju da se uoče pojedinci koji se ne pridržavaju naloženih mjera, isti mogu biti sankcionisani od strane policijskih službenika izdavanjem prekršajnog naloga na način da se kazne novčanom kaznom od 500,00 do 1500,00 KM, zbog ne postupanja po naredbama ili rješenjima nadležnih organa kojim se ograničava ili zabranjuje pristup, kretanje ili zadržavanje na određenom mjestu. U slučaju da se radi o djeci, odnosno, maloljetnicima, za prekršaj mogu odgovarati roditelji, odnosno, staratelji, te se istima mogu izreći novčane kazne od 400,00 do 1200.00 KM. Pored roditelja, odnosno, staratelja, ako se radi o maloljetnicima uzrasta od 14 do 16, odnosno, od 16 do 18 godina, obzirom da su isti prekršajno odgovorni, takođe i protiv istih mogu biti preduzete mjere u skladu sa Zakonom o prekršajima, te se pokrenuti prekršajni postupci podnošenjem zahtjeva za pokretanje prekršajnog postupka nadležnom sudu. Zbog svega navedenog, skrećemo pažnju roditeljima, odnosno, starateljima da utiču na djecu, odnosno, maloljetnike i spriječe kršenje Naredbe o zabrani kretanja navedenih kategorija, kao što apelujemo i na starije od 65 godina da se suzdrže od bilo koje vrste kretanja van svog stambenog prostora. Pokažimo maksimalnu odgovornost u odnosu na stanje u kojem se nalazimo i poštujmo naredbe i upute nadležnih organa i institucija, kao i policijskih službenika Uprave policije MUP-a Kantona Sarajevo.


10 najprodavanijih automobila u Evropi 2017. godine - Auto Republika\nNeke stvari se ne menjaju, Volkswagen je i dalje ubedljivo najprodavaniji brend u Evropi.\nVW je u tekućoj godini prodao 1.567.748 vozila na Starom kontinentu, sledi ga Renault sa 1.040.268, pa Ford sa 977.322 prodata automobila.\nUkupno gledano, prema procenama Jato Dynamics, evropsko tržište automobila poraslo je za 3,8% u odnosu na 2016. godinu. Trend rasta SUV segmenta se nastavio, te sada SUV modeli čine skoro 32% prodatih automobila u Evropi.\nŠto se pojedinačnih modela, situacija je sledeća: (model i broj prodatih jedinica)\nVolkswagen Golf – 445.206\nRenault Clio – 298.990\nVolkswagen Polo – 255.370\nFord Fiesta – 237.770\nNissan Qashqai – 230.860\nPeugeot 208 – 225.198\nOpel Corsa – 221.497\nVolkswagen Tiguan – 218.238\nŠkoda Octavia – 214.329\nOpel Astra – 204.742\nKao što se da primetiti, Golf je i dalje ubedljivo najprodavaniji automobil u Evropi. Clio je na visokoj drugoj poziciji, dok ga sledi Golf junior, odnosno Polo. Jasna je dominacija Volkswagen grupacije na listi sa čak četiri modela. Odlično se drži Renault-Nissan, alijansa koja je rešila da pokaže zube Vagenu. Iako SUV trend konstantno jača, ipak samo dva ovakva modela su uspela da se probiju na listu – Qashqai i Tiguan.\nPSA grupacija na listi ima tri modela, što još jednom pokazuje koliko je bitan korak za Francuze bile akvizicija Opela. Osim Forda i Nissana (uslovno rečeno) nema proizvođača van Evrope.\ntags: 10 najprodavanijih ford fiesta izdvojeno Nissan Qashqai Opel Astra opel corsa Peugeot 208 renault clio Škoda Octavia tiguan volkswagen golf volkswagen polo\nprevious Overfinch sprema najluksuzniji SUV ikada\nnext Rezultati istraživanja javnog mnjenja o autonomnim vozilima\nNa kraju ce ostati dva-tri proizvodjaca automobila udruzeni u korporacije. 🙁\nProizvodice jedan te isti model pod razlicitim znakom. Nesto poput Toyote Aygo,Pežoa 107 i Citroena C1 😛\nhyundai,najveći proizvodjač na svijetu dizel motora ni medju prvih 10…..nije realno a ni stavrno\nOdgovor na velimir\nAli on je jedan medju najvećim zahvaljujuci prodaji u SAD a ne u Evropi.


Кompanije iz Srbije tradicionalno na Mostarskom sajmu privrede - Enterprise Europe Network\nКompanije iz Srbije tradicionalno na Mostarskom sajmu privrede\nNa 22. međunarodnom sajmu privrede u Mostaru, deset kompanija iz Srbije, iz sektora industrije, poljoprivrede i usluga, predstaviće svoj proizvodni asortiman. Nastup srpskih privrednika na Mostarskom sajmu, već tradicionalno, organizuju Razvojna agencija Srbije (RAS) i Privredna komora Srbije (PКS) sa ciljem jačanja izvoznih kapaciteta domaćih kompanija.\nU okviru Nacionalnog štanda Srbije predstaviće se: ALEVA, Novi Кneževac, GALEB METAL PACК, Šabac, GRAFIČКI CENTAR NOVA, Šabac, HEMOTEHNA, Subotica, NELLY, Loznica, POTENS PERFORACIJA Požega, PREDIONICA VUČJE, Beograd, SOКO INŽINJERING, Beograd, TEHNOMARКET, Pančevo, TRIGANO PRIКOLICE, Кragujevac.\nU okviru Evropske mreže preduzetništva (EEN), PКS i RAS, u saradnji sa INTERA Tehnološkim parkom Mostar i Spoljnotrgovinskom komorom BiH, organizovaće 9. aprila Međunarodne B2B susrete, kao priliku za pronalaženje dobavljača, kupaca, partnera i uspostavljanje poslovnih kontakata.\nOrganizatori očekuju više od 50.000 posetilaca tokom pet dana trajanja sajma. Кako je ovaj sajam po profilu opšti, predstaviće se kompanije metalske i građevinske industrije, poljoprivredne i prehrambene oblasti, visokih tehnologija, kao i sektora usluga, od bankarstva do turizma.\nZemlja partner ovogodišnjeg sajma je Narodna Republika Кina, kojoj će ovo biti drugo partnerstvo na mostarskoj privrednoj smotri.


Do kraja godine spomenik Savi Šumanoviću - Srem(č)ica\nDo kraja godine spomenik Savi Šumanoviću u Šidu\nSava Šumanović dobiće do kraja godine spomenik u Šidu, na inicijativu predsednika opštine Šid, Zorana Semenovića, a uz podršku Kulturno obrazovnog centra Šid.\nKako je navedeno na sajtu Opštine, za koordinatora projekta delegiran je svestrani šidski umetnik, glumac i lutkar Cvetin Aničić, član Opštinskog veća zadužen za oblast kulture.\nPredsednik opštine Šid Zoran Semenović ističe da je izuzetno rezigniran saznanjem da se lik i delo pokojnog Save Šumanovića derogira. I to u kontinuitetu duže od pedeset godina, naglašavajući značaj lika i dela Save Šumanovića u kulturnom identitetu lokalne samouprave.\nUmetnički fond Save Šumanovića, koji predstavlja nacionalno blago neprocenjive umetničke i materijalne vrednosti, prevazilazi okvire lokalnog značaja. Njegovo stvaralaštvo pripada u potpunosti najvišim dometima tadašnje evropske umetnosti. I to se lično založio da se na najreprezentativnijem mestu, u neposrednoj blizini Galerije slika Sava Šumanović, podigne spomenik svetski poznatom slikaru Savi Šumanoviću. Spomenik kao znak zahvalnosti jer je svojim slikama Šid učinio slavnim i poznatim, navedeno je na sajtu.\nDetaljnije o tematici pročitajte: Sava Šumanović dobija spomenik u centru Šida\nSava Šumanović (Vinkovci, 22. januar 1896 — Hrvatska Mitrovica, 30. avgust 1942) je bio jedan od najznačajnijih slikara srpske umetnosti 20. veka. Ubrojen je i u 100 najznamenitijih Srba. Rođen je 22. januara 1896. u Vinkovcima, gde mu je otac radio kao šumarski inženjer, od oca Milutina (1862—1937) i majke Perside (1875—1968), rođene Tubić. Kada je imao četiri godine porodica se preselila u Šid. Gimnaziju pohađa u Zemunu, gde počinje da se interesuje za umetnost. Kasnije će se usprotiviti očevoj želji da postane advokat i 1914. u Zagrebu upisati Višu školu za umjetnost i obrt. Ovu školu završava sa najboljim ocenama 1918. Tada počinje da javno izlaže svoja dela.\nTags: aktuelnosti kultura sava sumanovic sid slikarstvo spomenik umetnicki fond save sumanovica


Obrazovni sistem u službi ekonomskog razvoja | Prilika Plus\nObrazovni sistem u službi ekonomskog razvoja\n09/04/2015 Prilika Plus 311 Views 0 Comment\nRepublička agencija za razvoj malih i srednjih preduzeća (RARS), je u okviru programa „Prilika plus“ kojeg podržava Vlada Švajcarske, a u saradnji sa Lokalnom razvojnom agencijom organizovala 06.04.2015. u Mrkonjić Gradu inicijalni sastanak na temu “Mogućnosti učešća preduzeća u procesu provođenja praktične nastave”.\nPrisutni su se usaglasili da obrazovni sistem mora biti u službi ukupnog ekonomskog razvoja. Privrednici trebaju biti aktivniji u odnosu prema obrazovnim institucijama i formulisati svoje potrebe za radnom snagom kako bi se upisna politika prilagodila potrebama preduzeća. Takođe, neophodno je roditeljima budućih srednjoškolaca predstaviti mogućnosti zapošljavanja i na taj način izbjeći upisivanje bezperspektivnih zanimanja.\n“Često smo svjedoci da mladi ljudi završe svoje školovanje ali da imaju veoma dug put od završetka školovanja do radnog mjesta” rekao je direktor Republičke agencije za razvoj malih i srednjih preduzeća Marinko Đukić te precizirao da je osnovno pitanje djelovanju programa “Prilika plus” kako približiti obrazovni sektor privredi.\nGovoreći o aktivnostima programa koordinator za privatni sektor Momir Širko je naveo da program nastoji da uspostavi kontakte i saradnju između preduzeća i obrazovnog sektora.\n“Naravno, mi ne možemo riješiti pitanje zapošljavanja u cjelosti, ali smo sigurni da možemo smanjiti broj nezaposlenih i sigurni smo da će učenici kada izađu iz srednjih škola biti u poziciji da odgovore na zahtjeve poslodavaca”, dodao je Širko.\nSastanku su prisustvovali predstavnici poslovnog sektora, obrazovnih institucija te jedinica lokalne samouprave iz Mrkonjić Grada, Kneževa, Šipova i Ribnika.\n← Prijedor: Potrebe preduzeća sagledati na regionalnom nivou\nPoboljšati komunikaciju privrede i obrazovanja u Unsko-sanskom kantonu →


Ljajić o poseti Erdogana Novom Pazaru\nCetvrtak , 2017-10-12 | 22:06:34\nGovoreći o poseti predsednika Turske Srbiji, ministar trgovine Srbije Rasim Ljajić je danas kazao da se "uvek stvari mogu problematizovati" i da se "mogao čuti i neki žvizduk" u sredu kada su Redžep Tajip Erdogan i predsednik Srbije Aleksandar Vučić bili u Novom Pazaru.\nUpitan o zviducima Vučiću i natpisu "Sultane Erdogane" u Novom Pazaru, Ljajić je za Radio-televiziju Vojvodine kazao da je "skoro bio identičan" broj zastava Turske i Srbije, i primetio da niko ne pominje transparent ''Vučić - Erdogan''.\n"Na svakom mestu gde je bila turska zastava, bila je i srpska... Ali se čuo jedan ili dva, ili ako hoćete, pet zvižduka, i to na početku. Pretpostavljam da su ljudi očekivali da možda Erdogan prvi govori, a, da se to desilo, siguran sam da nijedan zvižduk ne bi bio. Posle toga je Erdogan 17 puta spomenuo Vučićev doprinos\nunapredjenju srpsko-turskih odnosa i situacije u samom Sandžaku", rekao je Ljajić.\nLjajić je ocenio da je poseta Erdogana veoma važna za unapredjenje ekonomskih odnosa i povećanje turskih investicija u Srbiji i kazao je turska strana najavila 4.000 novih radnih mesta u Srbiji, gde turske kompanije već zapošljavaju 8.000 radnika.\nMinistar je rekao da se vodilo računa o svakom detalju organizacije posete Erdogana i dodao da, "s obzirom na ogromnu organizaciju, bezbednosne rizike, i sve ono što je pratilo tu posetu, možemo biti više nego zadovoljni".


O tvojim pravima u tvojoj školi, OŠ Petar Petrović Njegoš, Teslić, 19.09.2013.\nU okviru aktivnosti "O tvojim pravima u tvojoj školi", predstavnici Ombudsmana za djecu RS, kancelarija u Doboju posjetili su Osnovnu školu "Petar Petrović Njegoš" u Tesliću i tom prilikom razgovarali sa predstavnicima uprave škole, a sa učenicima 8-2 razreda održali radionicu na temu „Da li znamo šta je nasilje?".\nSaznali smo da ovu vaspitno-obrazovnu ustanovu u školskoj 2013/14 godini pohađa 966 učenika, da škola postoji i radi duže od 60 godina. Rukovodstvo škole s ponosom je istaklo brojne rezultate i uspjehe, koje su učenici ove škole postigli na raznim takmičenjem, a posebno ističu višestruko učestvovanje i pobjedu njihovih učenika u popularnom "Kvizologu". Učenici su angažovani u mnogobrojnim sekcijama, gdje postužu zapažene rezultate u radu naučnih, sportskih i sekcija zabavno rekreativnog karaktera. Škola učestvuje u realizaciji raznih projekata koji se tiču djece, a trenutno je u toku realizacija projekta „Indeks inkluzivnosti".\nU drugom dijelu posjete, na radionici na temu "Da li znamo šta je nasilje?", učenici su upoznati sa Protokolom o postupanju u slučaju nasilja, zlostavljanja ili zanemarivanja djece, o osnovnim pojmovima i oblicima nasilja nad djecom i radnjama koje oni konkretno mogu da preduzmu u slučajevima kada se ono desi. U toku radionice učenici su otvoreno razgovarali o tome kako shvataju nasilje, a kroz rad u grupama pokazali da su da već imaju osnovno znanje iz ove oblasti. Kažu da im nije poznato da u sredini u kojoj žive, kao i u školi koju pohađaju ima nasilja.\nNa kraju su istakli da im se ovakve radionice sviđaju i da su i danas stekli dosta novih saznanja o nasilju, te da bi voljeli da o ovakvim temama češće razgovaraju.


Broj vesti u arhivi za Jun 2021: 490\nPolomljena i odneta zastava SPC sa ulaznih vrata manastira Gračanica\nU noći između 28. i 29. juna nepoznati počinioci polomili su i odneli zastavu SPC, koja se vijorila iznad glavnih ulaznih vrata u porti manastira Gračanica. "Direktan napad na veru i preteća poruka vernicima Srpske pravoslavne crkve", navodi se u saopštenju Kancelarije za KiM.\nU Srbiji potvrđena 104 nova slučaja\nU poslednja 24 sata u centralnoj Srbiji su od posledica koronavirusa preminule četiri osobe, pa je ukupan broj žrtava povećan na 7.047, objavljeno je na sajtu Ministarstva zdravlja covid19.rs.\nKurti ne prihvata mini Šengen, insistira na sporazumu SEFTA\nPremijer Kosova Aljbin Kurti insistira na sporazumu SEFTA, a za Kosovo je neprihvatljiva inicijativa "mini Šengen", na kojoj su u utorak ponovo insistirali premijeri Albanije i Severne Makedonije i predsednik Srbije, saopštila je Vlada Kosova.\nTrajković: Iz Nemačke stigla ekspertiza o okolnostima ubistva Olivera Ivanovića\nPredsednica Evropskog pokreta Srba sa Kosova Rada Trajković izjavila je da je pre desetak dana saznala "da je iz Nemačke došla ekspertiza kako bi se ustanovile okolnosti i rasvetlilo ubistvo Olivera Ivanovića".\nRakić traži od ambasadora zemalja Kvinte da zaštite Dragicu Gašić\nZbog kršenja osnovnih ljudskih prava srpskoj povratnici u Đakovici Dragici Gašić, ministar za zajednice i povratak Goran Rakić uputio je zvanično pismo ambasadorima zemalja Kvinte na Kosovu.\nVučić: Stav Srbije - Kosovo nikad neće dobiti stolicu u UN\nPredsednik Srbije Aleksandar Vučić poručio je da Srbija nikada neće priznati nezavisnost Kosova niti da dobije stolicu u UN.\nRistu Jovanoviću određen pritvor od mesec dana\nOsnovni sud u Prištini odredio je jednomesečni pritvor Ristu Jovanoviću iz Podgorice koji je uhapšen u ponedeljak na Gazimestanu. Njegova advokatica Jovana Filipović istakla je da odluka suda nije u skladu sa zakonom.\nKancelarija za KiM: Inspektori zaplenili Dragičina blindirana vrata\nNakon višednevnog otvorenog maltretiranja i direktnih pretnji upućenih Dragici Gašić, jedinoj povratnici u Đakovici, ona se sada suočava sa novom vrstom pritisaka i problema. Blindirana vrata koja je obezbedila Kancelarija za KiM su zaplenjena, navodi se u saopštenju Kancelarije za KiM.\nNa Kosovo stiglo još 100.000 Fajzer vakcina\nNa Kosovo stigao drugi kontingent Fajzer-Biontek vakcina protiv koronavirus, navodi se na Fejsbuku Ministarstva zdravlja.\nUhapšeno sedam zvaničnika ministarstva poljoprivrede u Prištini\nPolicija u Prištini uhapsila je sedam zvaničnika Agencije za razvoj poljoprivrede pri ministarstvu poljoprivrede u akciji "Subvencija 2021", osumnjičene za zloupotrebu službenog položaja i primanje mita u raspodeli subvencija.


Australija će dobiti prvu nuklearnu podmornicu u okviru trilateralnog partnerstva koji je podelio zapadne saveznike. To ujedno znači da će Australija prekinuti ugovor sa Francuskom sklopljen 2016. o izgradnji 12 električnih podmornica. Inicijativa da se pomogne Australiji u razvoju nuklearne podmornice trajaće više od 18 meseci i uključivaće timove ratnih mornarica iz sve tri zemlje.\n“Gardijan” ukazuje i da je ovo prvi put da su SAD podelile tehnologiju nuklearnog pogona sa nekim saveznikom sem Velike Britanije. Moguće je, piše britanski list, da ća SAD u međuvremenu upravljati borbenim podmornicama iz australijske pomorske baze HMAS Stirling u Pertu. Amerika će voditi projekt, a koju tačno tehnologiju je voljna da podeli nije poznato, kao ni uloga Britanije u nabavci podmornica.\nZašto je Australija promenila dobavljača?\nMeđutim, kineska pretnja u Indo-pacifičkom regionu – koji obuhvata neke od najznačajnijih svetskih pomorskih puteva od Indije do Japana i južno do Australije – porasla je značajno poslednjih godina. Podmornice na nuklearni pogon, u tom kontekstu, imaju veći domet, brže su i teže za detektovanje, navodi “Gardijan”.\nBritanski nacionalni bezbednosni savetnik Stiven Lavgrov ukazuje, međutim, da je AUKUS više od flote podmornica. On je pakt opisao kao možda najznačajniju saradnju “bilo gde u svetu u poslednjih šest decenija” i istakao da se projekt razvijao “nekoliko meseci”.\nAmerički predsednik Džo Bajden govorio je o potrebi da se održi “slobodan i otvoren Indo-Pacifik” i da se odgovori na “trenutnu stratešku okolinu” regiona.\nZastava kineske Narodno-oslobodilačke armije na brodu u Sidneju 2019.\nKoliko je besna Francuska?\n-Saveznici to ne rade jedan drugom - rekao je kasnije Drijan, poredeći Bajdenovu objavu sa "onim što je (Donald) Tramp nekad radio".\nReagovao je i bivši francuski ambasador u Vašingtonu Žerar Aro, koji je na “Tviteru” poručio da su SAD i Britanija Francuskoj “zabole nož u leđa u Australiji”. Aro se takođe zapitao zašto Australija nije tražila nuklearne podmornice od Francuske, međutim o besu Francuza možda najbolje govori “tvit” aktuelnog francuskog ambasadora u SAD Filipa Etjena koji je nekoliko sati nakon dogovora naveo:\n“Zanimljivo, pre tačno 240 godina francuska mornarica porazila je britansku u zalivu Česapik, utirući put pobedi u Jorktaunu i nezavisnosti SAD”.\n-Naš odnos sa Francuskom, naši vojni odnosi su čvrsti. Stojimo rame uz rame sa Francuzima, bilo u Sahelu, gde vodimo zajedničku operaciju protiv terorista u Maliju, ili u Estoniji, gde trenutno imamo najveću operaciju NATO – rekao je.\nEvropa u zapećku\nDa bi stvari bile gore, objava novog pakta je došla dan pre nego što je EU trebalo da predstavi željno iščekivanu strategiju za Indo-Pacifik. Zvaničnici u Briselu rekli su CNN-u da se na tajming objave AUKUS-a gleda sa neodobravanjem, jer je visoki predstavnik EU za spoljne poslove trebao da objavi njihovu sopstvenu strategiju u četvrtak popodne. U najboljem slučaju smatra se pomalo nepristojnim – a u najgorem potvrđuje da se EU, uprkos globalnim ambicijama Brisela, ne uzima kao ozbiljan geopolitički igrač. “Aksios” piše da je pakt posramio Evropljane koji su želeli da iznesu svoju strategiju.\n-Pretpostavljam da takav dogovor nije ispečen prekjuče – rekao je šef evropske diplomatije Žozep Borelj na konferenciji otkrivanja strategije kojoj je AUKUS “ukrao šou”.\n-Uprkos tome, mi nismo bili obavešteni – istakao je.\n-Činjenica da su SAD voljne da potroše više političkog kapitala i investiraju u bezbednosne i odbrambene veze sa Britanijom i Australijom pre nego što posegnu za moćima EU je veoma otkrivajuća – rekla je CNN-u Velina Čakarova, direktorka austrijskog Instituta za evropsku i bezbednosnu politiku.\n-Očigledno je da EU mora prvo postati bezbednosni akter u Indo-Pacifiku kako bi je partneri anglosfere uzeli za ozbiljno – dodala je.\nCNN ukazuje da trenutno nema konsenuza oko toga šta evropska odbrana znači ili kako bi trebala da izgleda. Francuska, jedina velika vojna sila u EU, zagovara koordinisanu odbrambenu politiku koja bi pružila bloku stvarne sposobnosti. Nedavna dešavanja u Avganistanu samo su učvrstila francuski stav da EU treba kapacitete za odbranu svojih interesa i da izgradi prisustvo u Indo-Pacifiku. Međutim, mala je verovatnoća za to.\n-Kad vidim kako Makron i njegov tim govore o trupama na terenu, prosto ne vidim da će se to ikada desiti. Nacionalni lideri moraju da pošalju trupe u bitku. Neće kriviti EU kad se ljudi vrate kući u kesama za leševe – rekao je CNN-u neimenovani evropski diplomata.\n-Ipak, ohrabrili su ih Bajdenovi simbolični koraci da obnovi odnose sa blokom koje je preduzeo nakon odlaska Donalda Trampa iz kancelarije, uključujući posetu Briselu na prvom putu u inostranstvu i obećanje da će koordinisati sa Evropom po ključnim pitanjima – rekao je diplomata.\nAli, povremeno bi se razočarali nedostatkom komunikacije i fleksibilnosti u praksi, uključujući jednostranu zabranu za vakcinisane evropske putnike. Haotično povlačenje američkih trupa iz Avganistana takođe je uzdrmalo odnose SAD i Evrope i dovelo do pitanja da li Evropa može i treba da uvelike zasniva svoju bezbednost na alijansi sa Vašingtonom.\nPakt znači da je Kina sada suočena sa moćnom, novom odbrambenom alijansom u Indo-Pacifiku, koju su pozdravili regionalni partneri poput Japana. Takođe potvrđuje da, nakon Bregzita, SAD i dalje žele Britaniju – ali ne i EU – za ključnog vojnog partnera.\nDaje i nov fokus Bajdenu, sa post-Avganistana na Aziju. Bajden će 24. septembra održati prvi samit “oči u oči” sa Kvadom, blokom koji obuhvata Japan, Australiju, SAD i Indiju.\nPakt je pogodio i odnose između Australije i Novog Zelanda, koji je zabranio nuklearna plovila u svojim vodama pre više od tri decenije.\nFoto: PETER MEECHAM / EPA;\nTakođe, lideri Australije, SAD i Britanije istakli su da će nove podmornice imati nuklearni pogon, ali ne i nuklearno oružje. Australijski premijer Skot Morison je istakao da njihove podmornice neće imati nuklearno oružje. Australija je potpisnica sporazuma o neširenju nuklearnog oružja (NPT).\nAustralijska flota gradiće se u Adelejdu, čime će ona postati sedma nacija u svetu koja poseduje nuklearne podmornice. Trenutno šest država u svetu poseduje nuklearne podmornice - SAD, Kina, Rusija, Francuska, Indija i Velika Britanija.


Turistička mapa Atrakcija Jezera Garda - KASADOO\nTuristička mapa Atrakcija Jezera Garda\nNa ovoj stranici naši posetioci mogu videti lokacije najposećenijih turističkih atrakcija jezera Garda u sevenoj Italiji. Ova mapa omogućava našim posetiocima da otkriju šta se krije na obalama jezera, udaljenost između različitih turističkih atrakcija jezera, što je od velike pomoći prilikom planiranja njihovog izleta i odabira destinacija koje su vredne posete.\nPored prelepih mesta duž obale jezera Garda koja su glavne turističke atrakcije jezera, postoji veliki broj drugih turističkih atrakcija koje privlače veliki broj posetilaca. Sirmione zamak, Malćezine zamak, Malćezine žičara su definitivno jako popularne destinacije i zasigurno vredne posete.\nOvo je ikonica koju koristimo za turističke atrakcije jezera Garda.\nKako bi posetioci sagledali sve turističke atrakcije jezera, savetujemo im da kliknu na mapu na stranici jezera Garda. Na ovaj način, posetioci će moći da vide lokacije najposećenijih mesta, zamaka, muzeja itd., kao i da pogledaju njihovu udaljenost od trenutnog smeštaja. Ove mape su napravljene kako bi olakšale planiranje putovanja i donošenje odluke koje atrakcije posetioci žele da vide u zavisnosti od ličnih želja i resploživog vremena.


Potpisan ugovor sa dobitnikom stana: 'Poslao sam ukupno oko 15-16 koverata'\nIzvor: B92, 26.Feb.2021, 12:46\nBeograd -- Državna sekretarka u Ministarstvu finansija Slavica Savičić potpisala je danas ugovor sa dobitnikom stana u naselju „Zemunske kapije“.\nDobitnik u okviru drugog kola nagradne igre "Uzmi račun i pobedi" je Jovica Nikolić iz Beograda.\nGospodin Nikolić je prilikom potpisivanja ugovora istakao da je očekivao da dobije auto, ali je, na njegovo veliko iznenađenje, ipak dobio stan.\n"Ja sam pakovao koverte, naizmenično sam slao na svoje, ćerkino >> Pročitaj celu vest na sajtu B92 << i suprugino ime. Poslao sam ukupno oko 15-16 koverata. Najbolje godine, 25 godina, sam proveo u Zemunu, a sada se najverovatnije vraćamo nazad", rekao je srećni dobitnik.\n„Mislim da smo ostvarili cilj ove nagradne igre. Građani su shvatili njen značaj, imamo veliki broj koverata, preko 11 miliona je već pristiglo za finalno izvlačenje sutra. Nadam se da će i sutra nagrade otići onima kojima je to stvarno potrebno“, istakla je Savičić.\nNagradnu igru „Uzmi račun i pobedi“ je pokrenula Vlada Srbije u saradnji sa NALED-om u cilju suzbijanja sive ekonomije i jačanja svesti građana da je uzimanje fiskalnih računa prilikom svake kupovine od izuzetnog značaja, jer se na taj način finansiraju zdravstvo, školstvo, infrastrukturni projekti i druge javne usluge.\nPoslednje, finalno izvlačenje drugog kola nagradne igre „Uzmi račun i pobedi 2020“ biće održano u subotu, 27. februara u 17:55 časova, uz direktan prenos na prvom programu Radio televizije Srbije, kada će biti izvučen dobitnik glavne nagrade – stan na 23. spratu jedne od kula u naselju Beograd na vodi, kao i pet auomobila marke „fijat 500L“.\nRTS: Nikolići potpisali ugovor za stan koji su dobili u nagradnoj igri "Uzmi račun i pobedi"


Šešelj: Neću dobrovoljno u Hag – mojKontakt portal – Radio Televizija Kontakt\nRadeta: Netačne informacije o bolesti Šešelja\nŠešelj: Neću dobrovoljno u Hag\n“Mene to ne zanima. Јa se svojom voljom sigurno neću vraćati”, rekao je Šešelj i dodao da, nakon što se Raspravno vijeće proglasilo nenadležnim za taj zahtjev, ne očekuje da se išta dogodi po tom pitanju.\nOn je naglasio da je zahtjev Tužilaštva iskoristio da podnese zahtjev za kažnjavanje tužioca Serža Bramerca koga smatra “instrumentalizovanim”, prenose beogradski mediji.\nŠešelj je, odlukom Raspravnog vijeća, 12. novembra privremeno oslobođen iz pritvora Tribunala iz humanitarnih razloga, zbog njegove bolesti, da bi liječenje mogao da nastavi u Beogradu.\nTužilaštvo Haškog tribunala zatražilo je 1. decembra da Raspravno vijeće optuženog Vojislava Šešelja vrati u sudski pritvor sa privremene slobode u Srbiji, jer je, kako je navedeno u zahtjevu, svojim ponašanjem u Srbiji “potkopao duh odluke o privremenom oslobađanju koju je, na sopstvenu inicijativu, iz humanitarnih razloga donijelo raspravno vijeće predsjedavajućeg Žan Kloda Antonetija”.\nMeđunarodni sud za ratne zločine u Јugoslaviji saopštio je 13. januara da je Raspravno vijeće tog suda odbilo zahtjev Tužilaštva da vrati u sudski pritvor optuženog Vojislava Šešelja sa privremene slobode.\nŠvajcarski franak ojačao za skoro 30 posto\nPlivanje za časni krst: Prijavilo se oko 40 mladića


Najveći psihološki eksperiment u istoriji je u toku | WebTribune\nHome U FOKUSU Najveći psihološki eksperiment u istoriji je u toku\nPosted date: јул 07, 2020 In: U FOKUSU\nSada brojni psiholozi u mnogim zemljama na primeru pandemije istražuju kako ljudi zapravo reaguju na nedaće, piše “Sajentifik Ameriken”.\n“Uticaj pandemije na psihičko zdravlje je neverovatan. U jednom trenutku čak trećina svetske populacije bila je zatvorena u kuće. To znači da je 2,6 milijardi ljudi, više nego što ih je bilo na planeti tokom Drugog svetskog rata, doživljavalo emocionalne i finansijske odjeke pandemije. Pandemija i karantini su bez sumnje najveći psihološki eksperiment u istoriji koji je sproveden“, napisala je psiholog Elke Van Huf, profesor na Slobodnom univerzitetu u Briselu, prenosi američki naučni list.\nJedna od ključnih osobina ljudi je prilagodljivost, a ona je došla do izražaja i tokom pandemije, navodi psihijatar Džordž Vailant sa Harvard univerziteta, koji kaže “kada se grana savije i ne polomi se, ona se vrati i nastavlja da raste”.\nU prilog Vailantovoj metafori govore i poslednja saznanja psiholoških istraživanja. Prema njihovim rezultatima, čak dve trećine ljudi vrlo brzo se oporave i ne pate od dužih psiholoških problema posle teških stresnih situacija, prenosi Sputnik.\n“Pandemija je pokrenula sve moguće izvore stresa, što će mnogi veoma teško podneti“, kaže psiholog Anita Delondžis sa Univerziteta Britanska Kolumbija.\nMasovni prelazak na virtualne forme rada i druženja doprineo je i ubrzanju istraživanja. Psihijatar Denis Černi sa Maunt sinaj medicinske škole u Njujorku, navodi da će to doprineti novoj “nauci o prilagodljivosti”.\n“Moći ćemo da naučimo kako da pomognemo ljudima da postanu otporni na nešto čak i pre nego što se to dogodi”, kaže on.\nMeđutim, stručnjaci upozoravaju da bi posledice trenutne pandemije mogle biti teže. Kako navodi Dejzi Fankur, epidemiolog sa Univerziteta London, “ovo je prvi put u istoriji da imamo globalni karantin koji tako dugo traje”, što bi moglo veoma negativno da utiče na psihu ljudi.


Kako odabrati investiciju - ključno merenje rizika | Kamatica\nPočetna > berza > Kako odabrati investiciju - ključno merenje rizika\nKako odabrati investiciju - ključno merenje rizika\nTekst objavljen: 11.11.2016 15:54\nPrilikom donošenja investicione odluke svaki investitor se suočava sa ključnim pitanjem – kako od mnoštva ponuđenih alternativa odabrati pravu investiciju?\nDa bi ulagač ispravno pristupio rešavanju ovog problema neophodno je da najpre definiše sopstveni investicioni cilj koji zavisi od većeg broja faktora, kao što su: starost, visina primanja, finansijska pozicija, životne okolnosti itd. Na primer, osoba koja se nalazi u poznijoj životnoj dobi svakako će na prvom mestu imati cilj da očuva vrednost svoje ušteđevine, dok bi se mlađi biznismen veoma lako mogao upustiti u rizičnije investicione poduhvate. Bogati preduzetnik bi, takođe, komotno mogao uložiti deo ušteđevine u visoko rizične finansijske instrumente bez zebnje za svoj materijalni položaj, dok bi porodica opterećena stambenim kreditom teško sebi mogla da priušti postavljanje bilo kog cilja do očuvanja vrednosti imovine.\nJedna od odrednica kod postavljanja investicionog cilja je i vremenski horizont koji ulagač ima pred sobom. Što je on kraći, ulaganje bi trebalo da bude konzervativnije, odnosno bez prevelike izloženosti riziku. Recimo, radnik sa otpremninom koga uskoro čeka penzija verovatno neće rizikovati sa finansijskim instrumentima koji mogu doneti velike fluktuacije u vrednosti. S druge strane, duži vremenski horizont, koga, na primer, ima zaposleni na početku radne karijere, daje mogućnost i rizičnijeg plasmana ušteđevine jer je na raspolaganju dovoljno vremena za ispravku eventualnih pogrešnih odluka.\nOsim postavljanja investicionog cilja, svaki ulagač treba i da spozna sebe u pogledu spremnosti i mogućnosti da se posveti ulaganju (nivo znanja i vremena, pre svega), te da oceni kakav ima “stomak” za promene u vrednosti realizovane investicije.\nNit koja prožima sve spomenute faktore je investitorova sklonost riziku, i objektivno sagledavanje ove tolerancije leži u osnovi donošenja ispravne investicione odluke. Preuzimanje većeg rizika investitoru daje šansu za ostvarivanje i većeg prinosa (zarade), dok konzervativnije ulaganje sa sobom nosi i niži potencijal zarade.\nNajmanje rizična ulaganja su kratkoročni plasmani (do godinu dana) koji se odnose na državne dužničke hartije (zapisi Trezora), te štednja u banci koja do iznosa od 50.000 evra takođe nosi garanciju države. Sličan nivo rizika (samim tim i prinosa) nose novčani investicioni fondovi koji plasiraju sredstva u spomenute instrumente i imaju za cilj očuvanje vrednosti imovine svojih članova.\nNešto viši rizik nose dužničke hartije duže ročnosti (obveznice) i štednja na duži vremenski period, ali je takođe potencijalna zarada prilično limitirana. U ovu grupu investiticija mogli bi se svrstati i plasmani u privatne penzione fondove, kao i mnogi proizvodi osiguravajućih društava. Takođe, na sredini piramide rizika su i obveznički investicioni fondovi koji plasiraju prikupljena sredstva u dužničke hartije od vrednosti.\nNajrizičniji finansijski instrumenti su akcije i investicioni fondovi koji ulažu u ovu vrstu hartija od vrednosti. Akcije nose potencijalno najveći prinos, ali i značajan nivo rizika s obzirom da njihova vrednost fluktuira pod uticajem mnoštva faktora, te je samim tim ova vrsta investiranja i najkompleksnija. Za investitore koji žele prihvatiti viši nivo rizika u očekivanju ostvarenja većeg prinosa, a nemaju dovoljno vremena i znanja da se time bave, na raspolaganju stoje investicioni fondovi koje vode profesionalni upravljači u skladu sa unapred definisanim investicionim planom.\ninvestiranje riuzicne investicije gde uložiti novac edukacija


Vesti online / Scena / Šoubiznis / Anđelina Džoli želi da usvoji još dece\nPosle razvoda od Breda Pita, Anđelina Džoli navodno želi ponovo da proširi svoju porodicu jer, kako tvrde američki tabloidi, što su glumičina deca starija, tako ona ima sve jaču želju da ponovo postane majka.\nIma resurse da pruži krov nad glavom mnogim mališanima: Anđelina Džoli\n- Anđelina će nastaviti da usvaja decu. Ona je ubeđena da time čini dobru stvar. Pošto su njena ostala deca starija, a ona ima resurse da pruži krov nad glavom za još mališana, samo je pitanje vremena pre nego što ona proširi porodicu - rekao je izvor za Hollywood Life.\nAnđelina Džoli je do sada usvojila troje dece, po jedno iz Etiopije, Vijetnama i Kambodže, a ima i troje biološke dece sa Bredom Pitom.\nProšlog meseca mediji su pisali i da je glumica želela još dece sa Bredom Pitom pre nego što je podnela papire za razvod, dok se on sa tim nije slagao.\nBred i Anđelina postigli dogovor o starateljstvu


POČETNA Ko smo mi Informacije o kompaniji Istorija Naši korporativni simboli\n1781. planine koje grle\nPriča o Takedi je krenula iz prodavnice Čobei Omije. Ovaj znak je zasnovan na „Planinama koje grle“ (Dakijama), kompanijskoj oznaci brenda Omija sa dodatim karakterom „hon“, što ukazuje na glavnu porodicu proširenog klana. Dve planine predstavljaju jednu planinu iz Omija, rodnog mesta ovog klana, i drugu planinu iz Osake, gde je osnovana prodavnica.\n1898. kompanijska oznaka, krljušt\nOvaj zaštitni znak je registrovan 1898. godine kako bi se upotrebio na proizvodima koji zadovoljavaju japanske farmaceutske standarde. „Uroko“ je postao zvaničan znak kompanije 1943. godine kada je naziv kompanije promenjen u Takeda Pharmaceutical Industries, Ltd, jer je jednostavan i lako se pamti. Ovaj znak se i danas koristi kao Takedin logotip u Japanu. Trougao simbolizuje riblju krljušt (uroko na japanskom jeziku), a znak se smatra simbolom za sreću, pošto riblja krljušt predstavlja starost i rast tokom godina, kao godovi na drvetu.\nOvaj zaštitni znak koji simbolizuje snežnobelu čaplju je dizajniran da bi se koristio za proizvode visokog kvaliteta koji prevazilaze japanske farmaceutske standarde. Ovaj znak simbolizije visok kvalitet Takedinih proizvoda i posvećenost koju imamo da služimo društvu sa integritetom.\n1961. logotip za upotrebu van zemlje\nTakedin logotip za inostranstvo predstavlja ažuriranu, modernu verziju znaka „Planine koje grle“ (Dakijama). Ranije je Takeda koristila ovaj logotip u crnoj boji. Međutim, trenutno je crven, iste boje kao i logotip „Krljušt“ (Uroko).


NBS: Izvršni odbor MMF-a procenio da Srbija ima odlične perspektive - Ekonomija - Dnevni list Danas\nPočetna » Ekonomija » NBS: Izvršni odbor MMF-a procenio da Srbija ima odlične perspektive\nOdbor izvršnih direktora Međunarodnog monetarnog fonda (MMF) koji je odobrio Srbiji novi savetodavni program saradnje procenio je da Srbija ima odlične perpektive, saopštila je danas Narodna banba Srbije (NBS).\n„MMF ocenjuje da su makroekonomska stabilnost koju su vlasti velikim zalaganjem postigle u periodu pre krize, uz veliki paket mera podrške u borbi sa negativnim efektima krize, pomogli da se ublaži nepovoljan uticaj pandemije na ekonomsku aktivnost i omogućili da rast u prošloj godini bude jedan od najboljih u Evropi“, navodi se u saopštenju.\nNovi program će po rečima guvernera Jorgovanke Tabaković za cilj imati očuvanje makroekonomske i finansijske stabilnosti, uz podršku nastavku sprovođenja strukturnih reformi kako bi se postigao još snažniji i održivi privredni rast.\nProcene MMF-a su da će realni rast bruto domaćeg proizvoda (BDP) Srbije u 2021. dostići šest odsto, u 2022. godini 4,5 odsto, a četiri odsto u 2023. godini.\nUkazano je da je neophodno kontinuirano praćenje rizika u bankarskom sektoru posebno kada krizne mere postepeno budu prestajale da važe, kao i da je važno da se održi reformski zamah kako bi se podstakao snažniji, otporniji i inkluzivniji srednjoročni rast, navela je NBS.\nMMF projektuje nastavak niske inflacije, dinamičan rast izvoza i rast deviznih rezervi Srbije, kao i fiskalni okvir koji istovremeno obezbeđuje smanjenje učešća javnog duga u BDP na ispod 50 odsto u srednjem roku i podršku ekonomiji putem visokih kapitalnih investicija.\n„MMF očekuje i da će Srbija nastaviti da opravdava poverenje investitora, što se vidi po projektovanom nastavku visokih priliva stranih direktnih investicija od oko čest odsto BDP-a, kojima će, kao i do sada, u celini biti pokriven deficit tekućeg računa platnog bilansa“, kazala je Tabaković.\nPrioriteti novog aranžmana Srbije sa MMF-om su učvršćivanje okvira fiskalne politike, jačanje upravljanja u preduzećima u državnom vlasništvu, dalji razvoj tržišta kapitala i povećanje dinarizacije, poboljšanje pružanja socijalne podrške, kao i prelazak na zelenu ekonomiju.\n„Ocena svih je da je Srbija snažno odgovorila na pandemiju, a mogli smo da reagujemo snažno, jer smo u prethodnom periodu izgradili stabilnu i jaču Srbiju u koju se investira. Čuvanje života ljudi i očuvanje ekonomije bili su naš ključni zadatak tokom ove krize, i već u prvom tromesečju ove godine naš BDP je premašio pretkrizni nivo, što je ranije nego u većini drugih ekonomija“, istakla je Tabaković.\nbdpMMFNarodna banba SrbijeNBSBeograd\nJedno reagovanje na “NBS: Izvršni odbor MMF-a procenio da Srbija ima odlične perspektive”\n21. juna 2021. u 18.50\nIma i perspektivne dugove i razvaljenu privredu.Ma ko to vidi?!Gospodo stavite prst na celo i nemojte da mazete.


OGRANIČENJE BRZINE 130KM/H KAD ??? – Dva točka\nOgraničenje brzine kad i gde\nNa sednici Vlade održanoj 10. maja usvojene su izmene i dopune Zakona o bezbednosti saobraćaja koje je predložilo Ministarstvo unutrašnjih poslova, a glavni razlog za izmenu ovih propisa je usklađivanje sa praksom iz većine zemalja EU, poput Grčke, Mađarske, Hrvatske, Slovenije, Italije i drugih u kojima je maksimalna brzina na auto-putu ograničena na 130 km/h.\nOstalo nam je još da sačekamo da odluku Vlade izglasaju poslanici u Narodnoj Skupštini, a izmena zakona će postati pravosnažna odmah po objavljivanju u Službenom glasniku. Pravosnažnost odluke ne znači da ćete odmah moći da vozite 130km/h, već onda kada budu bili postavljeni saobraćajni znaci sa novim ograničenjem brzine od 130 km/h.\nNeki misle da ih nema ni danas, pa su odmah po objavljivanju ove vesti izrazili zabrinutost da bi ovo povećanje moglo dovesti i do povećanja broja saobraćajnih nezgoda i težim posledicama sa većim brojem povređenih.\nInicijativa za promenu ograničenja maksimalne brzine na auto-putu je potekla od Ministarstva. Oni su preduzeću JP Putevi Srbije uputili jedan dopis sa pitanjem da li je i na kojim deonicama u Srbiji moguće dozvoliti maksimalnu brzinu kretanja od 130 km/h. Zvaničan odgovor je bio da je to moguće na svim deonicama auto-puta u Srbiji osim onih na kojima ni do sada nije bilo dozvoljeno maksimalnih 120 na sat zbog specifične konfiguracije terena ili zbog uključenja sa drugih puteva.\nJoš jedna vest koja će sve nas vozače obradovati je da:\nNEĆE BITI UVOĐENJA PUTARINA NA MAGISTRALNIM PUTEVIMA !!!\nBUTCHER GARAGE – Vespa PKS 150\nBezbednost Da li kazne za prosečnu brzinu padaju na sudu?\nBezbednost PEŠACI VS VOZAČI – KONFLIKT KOJI TRAJE